АҲОЛИГА БИРЛАМЧИ ҲАМШИРАЛИК ЁРДАМИНИ ТАШКИЛ ЭТИШ\n(цикли бўйича малака ошириш гуруҳлари учун)\nМазкур намунавий ўқув дастури Ўзбекистон Республикаси “Таълим тўғрисида”ги Қонуни, Ўзбекистон Республикаси Вазирлар Маҳкамасининг 2009 йил 18 декабр 319- сонли “Тиббиёт ходимлари малакасини ошириш ва қайта тайёрлаш тизимини такомиллаштириш тўғрисидаги” қарори, ССВнинг 2012 йил 12 июлдаги “О требованиях к содержанию учебных программ в системе повышения квалификации и переподготовки медицинских работников и порядке их утверждения” номли 204-сон буйруғига асосан яратилди.\nТиббий таьлим жараёнида кўпайиб бораётган маьлумотлар ҳажмини ўзлаштириш, олинган маьлумотларни шаҳсни ҳар томонлама ривожлантирувчи бўлишини таьминлаш мақсадида таьлим тизимида модул технологиясидан фойдаланилади. Модул асосида тузилган дастурда ўқув фаннинг мазмуни уни ўзлаштириш шакли ва усуллари билан бирлашган. Бунда барча ўқув материалларини алохида модуллар (блоклар)га бўлинган бўлиб, ҳар бири нафақат маьлумот манбаи , балки уни ўзлаштириш усули ҳамдир.\nУшбу Намунавий дастур модул технологияси бўйича тузилган бўлиб назарий билимларни амалий кўникмалар орқали мустаҳкамлаш ва чуқур билимларни эгаллашга қаратилган.\n“Аҳолига бирламчи ҳамширалик ёрдамини ташкил этиш” Намунавий дастури тасдиқланган ўқув режасига мувофиқ тузилган бўлиб 144 соат (1 ой) давомида ўрта тиббиёт ходимлари (акушерка ва гинекология бўлимлари ҳамширалари, фельдшерлар ) ни малакасини ошириш учун яратилган.\nДастур фанлар блоклари бўйича: гуманитар ва ижтимоий иқтисодий фанлар, умумкасбий фанлар ҳамда ихтисослик фанлар бўйича таьлим олаётганларнинг хар томонлама касбий, дунёвий ва сиёсий қарашларини кенгайтиришга қаратилган янгиликлар, шунингдек, соғлиқни сақлаш тизимидаги янгиликлар, тиббиёт сохасининг илм – фани ва амалиётининг ривожланиши тенденциялари ва ютуқлари, янги техника ва технологиялари тўғрисида маьлумотлар киритилиб, тиббий таьлимда узлуксизлиги ва узвийлигини, фанлар ва бўлимларни кетма-кетлигини таьминланган ҳолда таьлим олаётганларни мустақил ишлашга йўналтиришга қаратилган ўқув материалларини қамраб олган.\nХар бир блоклар бир нечта модуллардан иборат бўлиб, модуллар тегишли мавзулар (кичик модуллар) дан тузилган. Бунда Намунавий ўқув режага мувофиқ назарий ва амалий дарслар мавзулари, уларни ўтказиш бўйича услубий тавсиялар,ўзлаштирилиши лозим бўлган амалий билим ва кўникмаларни рўйхати, хар бир мавзу бўйича ўқув юкламани ҳажми (мустақил соатларни ўзлаштириш шакиллари билан ), фойдаланилган ўқув адабиётлар ва монографиялар рўйхати берилган. Шунингдек, хар бир бўлим бўйича тест топшириқлари ва назорат саволлари банки (тўплами) ҳамда вазиятли масалалар тўплами, амалий кўникмаларни ўзлаштириш назорати шакли ва усулларини таьрифлаб берилган.\n“Аҳолига бирламчи ҳамширалик ёрдамини ташкил этиш” номли Намунавий ўқув дастурининг мақсади : ўрта тиббиёт ходимларини ҳар томонлама етук, гуманитар- ижтимоий , умумкасбий ва ихтисослик фанлари бўйича етарли билим ва кўникмаларга эга бўлишларига эришиш, улар фаолиятини янада такомиллаштириш, ҳамширалик иши фанидан янги назарий билимларни амалий куникмалар орқали мустахкамлаш ва чуқур билимларни эгаллашга қаратилган.\nМутахассисларни маньавий баркамол инсон бўлишлари, ватанимиз тарихи шу жумладан Ўзбекистоннинг энг янги тарихини билиши, жамиятни ижтимоий тарихи ва тараққиёти тўғрисидаги билимларга эга бўлишига йўналтирилган ”Маьнавият асослари, Ўзбекистоннинг энг янги тарихи” фани ўқув режа ва ўқув дастурига киритилган.\nБугунги кун талабларига мувофиқ, мутахасисларини чет тилларини эгаллаш, фаолияти жараёнига информацион ва компьютер технологияларидан кенг фойдаланишга йўналтириш мақсадида малака ошириш курсининг ўқув дастурларига “Ахборот коммуникацион технологиялари” ва “ Чет тили” фанларидан соатлар киритилган. Ушбу фанлар дастури ўрта тиббиёт ходимларига компьютер асослари бўйича зарур бўлган билимларни бериш, тингловчиларни чет тилида (инглиз тили) тиббиётга оид мавзулари бўйича мулоқат олиб боришга ҳаракат қилиши ва чет тилини мустақил ўрганишга йўналтирилга қаратилган. Шунингдек, тиббиёт ходимлари иш жараёнида лотин тилидаги терминологиясидан кенг фойдаланишини, шу жумладан, дори воситалари хамда рецепт бланкалари билан ишлашини инобатга олиб, ижтимоий- гуманитар блокига “Лотин тили фармацевтик терминологияси билан” фани бўйича соатлар киритилган.\nУмумкасбий фанлар блоки “Инфекцион назорат”, “ Тиббий статистика”. Хамширалик ишида дори- дармонларни хисобга олиш, сақлаш ва тарқатиш тартиби, “Тиббиёт валеологияси” фанларидан иборат бўлиб ўрта тиббиёт ходимларига соҳадаги замонавий, илмий ва амалий ютуқларга таянган ҳолда, инфекцион назорати бўйича лозим бўлган билимлар ва амалий кўникмаларнинг кўлами, соғлиқни сақлаш, уни муҳофазалаш усуллари ва шаклини юксалтириш, жадал ривожлантириш, соғлиқни сақлаш тизими муассасалари фаолиятини назорат қилиш ва бошқаришда статистик маьлумотларни кенг кўламда ва доимий тахлил қилиб боришда, хамда ахоли соғлигини ўрганиш усуллари, ҳамширалик ишида дори –дармонларни хисобга олиш, сақлаш ва тарқатиш тартиби бўйича янги маьлумотлар киритилган. Соғлиқни сақлаш тизимининг асосий йўналиши- тиббиёт профилактикаси. Шу боис, одам саломатлигини сақлаш ва уни мустахкамлашга йўналтирилган, хаёт тарзини ижобий томонга шакиллантиришда турли услублар, замонавий ёндошувлар, механизмлар ва тамойилларни “Тиббиёт валеологияси” фани ўз ичига қамраб олган.\nИхтисослик фанлари блокида “Аҳолига бирламчи ҳамширалик ёрдамини ташкил этиш” бўйича тегишли мавзулар кичик модул шаклида қамраб олинган. Хар бир мавзу бўйича ўқув материаллари таьрифлаб берилган ва ушбу мавзуни тўлиқ ўзлаштириш хамда талабга мувофиқ етарли назарий ва амалий билимларни эгаллаш учун зарур бўлган хажмда тақдим этилган.Дастурда акушерлик малакавий тавсифномаси ва лавозим йўриқномаларига мувофиқ, лозим бўлган янги билимлар ва кўникмаларни (билиши мумкин, билиши лозим, бажара олиши керак ва қайси амалий кўникмаларни ўзлаштириш лозим) етарли даражада ўзлаштиришга қаратилган материаллар тақдим этилган.\nБунда жамоада ҳамширалик иши асослари, аҳолига бирламчи тиббий санитария ва фавқулотда вазиятларда ёрдамини ташкил этишда ҳамширалик иши, касалликларнинг олдини олиш ва аҳолини саломатлигини мустаҳкамлашда ҳамширалик иши протоколлари билан ишлаш ўргатилади,она ва бола саломатлигини мухофаза қилиш, репродуктив саломатлик ва бехатар оналик дастурлари асосида она ва бола соғлигини сақлашда ҳамширалик жараёни,\nТуғма нуқсонларни олдини олишда ҳамшира ташхиси ва парваришининг ўрни тўғрисида янги билимлар берилган. Катталар ва қариялар соғлиғини парвариш усулларига алохида эьтибор қаратилган. Шунингдек Болалар муассасаларида (боғча,мактаб,интернат ва ҳ.к.) физиологик холатларини бахолаш ва бошқа патронаж асослари берилган.\nМазкур Намунавий дастурни ўзлаштиришга тавсия этилган соатлар хажми жами: 144 соатдан иборат бўлиб, бундан 72 соати назарий ва 72 соати амалий дарсларга ажратилади.Бундан ташқари тингловчиларга 28 соат мустақил иш бажарилиши белгиланди ва умумий ўқув юкламаси 172 соатни ташкил этади. Дастурни тўлиқ ўзлаштирган тингловчилар якуний аттестацияга киритилади. Якуний аттестация натижаси бўйича тингловчиларга ўрнатилган тартибдаги сертификат тақдим этилади.\n“Аҳолига бирламчи ҳамширалик ёрдамини ташкил этиш” Намунавий ўқув дастури 2009 йил 18 декабрь 319- сонли “Тиббиёт ходимлари малакасини ошириш ва қайта тайёрлаш тизимини такомиллаштириш тўғрисидаги” қарорига мувофиқ ўрта тиббиёт ходимлари ўз хоҳиши билан билимини кенгайтириш мақсадида мустақил ўзлаштирилиши (ёки мустақил курс сифатида) учун қўлланиши мумкин.\nЦикл/курснинг номи: “Аҳолига бирламчи ҳамширалик ёрдамини ташкил этиш”\nБлоклар ва ўқув фанлар\nУмумий ўқув юклама\nУмумий ўқув юклама соатлар хажми\nАудитория машғулот соатлари\nМустакил иш соатлари\nМаънавият асослари. Ўзбекистоннинг энг янги тарихи\nАхборот коммуникацион технологиялари\nЛотин тили фармацевтик терминологияси билан\nТиббий статистика. Хамширалик ишида дори-дармонларни ҳисобга олиш, сақлаш ва таркатиш тартиби.\nЖамоада ҳамширалик иши асослари ва тиббиёт психологогиясининг ўрни. Аҳолига бирламчи тиббий санитария ёрдамини ташкил этишда ҳамширалик иши.\nКасалликларнинг олдини олиш ва аҳолини саломатлигини мустаҳкамлаш.Ҳамширалик иши протоколлари билан ишлаш\nОила саломатлиги. Жамоада ҳамширалик иши усуллари. Оналик ва болаликни муҳофаза қилиш, туғма нуқсонларни олдини олишда ҳамшира фаолияти\nКатталар ва қарияларсоғлиғини сақлашда ҳамширалик иши\nФавқулотда вазиятларда ҳамширалик иши\nБолалар муассасаларида (боғча,мактаб,интернат ва ҳ.к.) ҳамшира фаолияти.\nАттестация (интеграл синов)\nIII. Ихтисослик фанлар мавзулари “Аҳолига бирламчи ҳамширалик ёрдамини ташкил этиш” ўзлаштиришга тавсия этилган соатлар ҳажми:\nУмумий ўқув юклама соатлар ҳажми\nЎқув дастурини тадбиқ этувчи педагогларга қўйиладиган талаб:\n- Олий тиббий маълумотга эга бўлган педогоглар\n- модулли укув дастури буйича малакага эга булган педагоглар\n- Ўз сохаси бўйича чуқур билим ва малакага эга бўлган мутахассислар. (Олий малумотли хамшира, ДПМларда фаолият юритаётган мутахассислар)\n- Замонавий интерфаол ўқитиш усулларини қўллай олувчи педагоглар.\n- Тиббиёт соҳасидапги янгиликлар, даллиларга асосланган тиббиёт тизимини дарс жараёнига татбиқ эта оладиган мутахассислар (вазиятли масала, амалиётдаги холатлар ва бошқ).\n- Амалиётдаги хаётий тажриба ва тиббиётда учрайдиган воқеа, ходисалар, вазиятлар ва улардан олинган ҳулосалардан дарсларда фойдалана олиш қобиляти.\nЎқув дастурни тадбиқ этиш учун муассасанинг моддий техника таъминоти қўйиладиган талаб:\n- Жиҳозланган ўқув аудиторияси, тегишли тиббий асбоб анжомлар, манекен ва муляжлар;\n- Ахборот коммуникацион технологиялари; компьютер техникаси, видеокамера, мультимедия жамланмаси:\n- Тарқатма материаллар, кўргазмали қуроллар;\n- Тренинг заллари.\nЎкув дастурни тадбиқ этиш учун муассасанинг ахборот-кутубхона таъминотига қўйиладиган талаб:\n- Президент фармонлари, қарорлари, ССВ томонидан чиқарилган бўйруқлар, умумий амалиёт ҳамширалари учун амалий кўникмалар тўплами (қўлланма),”Ҳамширалик иши протоколлари “(баённомалари 1-2 қисмлар)га оид адабиётлар.\n- Электрон кутубхона (компьтерлар билан жихозланган хона, интернет тармоғи, ахборотнинг электрон шакллари )\nЎкув дастурни тадбик этиш буйича услубий тавсиялар\nЎқиш давомида асосий шакллар қуйидагилардан иборат: аудитория машғулотлари, назарий, машқлар билан ўтказиладиган амалий дарслар, ҳамда мустақил иш. Назарий ва амалий машғулотларнинг мавзуси, мазмунига мос бўлиши лозим. Ўқув модули мутахассиснинг амалий фаолиятида шаклланадиган билим ва кўникмалари учун асосдир.\nАмалий машғулотлар қуйидаги босқичлардан иборат:\n- Бошланғич билим назорати;\n- Мавзу юзасидан суҳбат;\n- Видеофильмлар ва бошқа кўргазмали материаллар кўриш;\nАмалий машғулотларнинг тренинг қисмида, тез тиббий ва кечиктириб бўлмайдиган ёрдам кўрсатиш технологиялари ишлаб чиқилади.\nАмалий машғулотларда педагог мавзунинг энг муҳим қирраларига аҳамият қаратиши керак; тингловчиларнинг мавзу муҳокамасида йўл қўйган хатоларига, адабиётлар ҳамда маъруза материаллари билан мустақил ишлай олиш қобилиятига эътибор қаратиши лозим.\nАйниқса мавзунинг амалий қисми муҳим аҳамиятга эга, чунки тингловчи педагог билан ўзаро бевосита мулоқотда бўлиб, ўзлаштирган билим ва кўникмаларига ижобий ёки танқидий фикрлар эшитади.\nМодулнинг самарадорлигини ошириш учун ҳар бир тингловчи ўқув – услубий тарқатма материаллар билан таминланиши шарт.\nМодулни ўзлаштиришнинг асосий шартларидан бири тингловчининг амалий машғулотлар вақтида назорат қилинадиган мустақил ишидир. Ушбу усул, илмий адабиётлар излаш ва таҳлил қилиш кўникмаларини шакллантиради.\nМустақил иш турлари ва уларни баҳолаш\nИнсон саломатлигига салбий ва ижобий таъсир этувчи озиқ - овқат маҳсулотлари ва уларни қабул қилишга кўрсатма ва қарши кўрсатмалар.\nИнсон руҳияти ва ундаги ўзгаришларни саломатликка таъсири тўғрисида\nТуғма ва орттирилган юрак, қон-томир нуқсонлари ва уларда беморларни парваришлаш.\nНафас йўлларининг иккиламчи касалликларида беморларни парваришлаш.\nИчак касалликларида беморларни парваришлаш\nКам учрайдиган эндокрин касалликлари ва уларда ҳамшира парвариши.\nTORCH инфекциялари ва уларни профилактикаси\nСоғлом она соғлом бола\nХомиладорларда учрайдиган физиологик холатлар ва хавфли белгилар.\nКлимактерик синдром, катта ёшдаги аёлларнинг муаммолари ва уларни бартараф этиш чоралари.\nЧилла даври. Маститни олдини олишда хамшира роли.\nАборт ва унинг оқибатлари.\n0 ойликдан 2 ойликкача бўлган болаларда учрайдиган хавфли белгиларни аниқлаш ва бартараф этиш чоралари.\n2 ойликдан 5 ёшгача бўлган болаларда учрайдиган хавфли белгиларни аниқлаш ва бартараф этиш чоралари.\nТМЭ тизимидаги ислохатлар.Тизимдаги меъёрий хужатлар ва улар сосида иш олиб бориш. Қўрик ишини расмийлаштириш. ТМЖ оастурида ишни ва хужатларни юклаш.\n3 - МОДУЛ\n3.1 Жамоада ҳамширалик иши асослари ва тиббиёт психологогиясининг ўрни. Аҳолига бирламчи тиббий санитария ёрдамини ташкил этишда ҳамширалик иши.\nМавзунинг максад ва вазифалари: Жамоада иш юритаётган хамширалар билимини замон талабига мослигини, ҳамшира фаолияти орқали жамоада ҳамширалик иши объектларининг ўзига хос хусусиятларини ва муаммоларини ҳал этишдаги ролини ўрганиш. Ахолига бирламчи тиббий санитария ёрдамини ташкил этишдаги директив хужжатларни ўрганиш.Ахолига бирламчи тиббий санитария ёрдамини ташкил этишдаги меъёрий хужжатларни юритишни билиш.Жамоада хамширалик иши объектлари бўлган, оила, жамоа, жамиятнинг ўзига хос хусусиятларини ўзлаштириш.Тиббиёт психологияси ва шахслараро мулоқот кўникмаларини ўрганиш. Аҳолига бирламчи тиббий санитария ёрдамини ташкил этишда ҳамширалик ишини олиб бориш.\nМазкур мавзуни ўзлаштириш натижасида тингловчи билиши керак:\n- жамоадаги ҳамширалик ишининг мақсадлари ва вазифаларини;\n- соғлиқни сақлаш тизими ва жамоадаги тиббиётнинг хусусиятларини;\n- Ўзбекистон Республикаси Президентининг фармонлари, Вазирлар Маҳкамасининг қарорлари ва Соғлиқни Сақлаш Вазирлигининг буйруқ ва услубий тавсияларини;\n- жамоадаги ҳамширалик ишинининг ҳуқуқий ва этикавий масалаларини;\n- жамоада ҳамширалик ишини амалга ошириш жараёнини.\nМазкур мавзуни ўзлаштириш натижасида тингловчи бажара олиши керак:\n- жамоада ҳамширалик иши фаолиятини амалга ошириш ҚВП, ШВП, ОП ишини ташкил этишни;\n- уй шароитидаги ҳамширалик парваришини;\n- беморда ижобий реакцияни шакллантиришни;\n- объектларга ташриф буюришни режалаштиришни;\n- патронаж ҳамшираси “сумкасини” тайёрлашни;\n- уйга ташриф қилишга тайёрланиш ва унинг муҳим ҳолатларини;\n- уйга ташриф буюриш пайтида ҳамширалик жараёнини қўллашни;\n- уй шароитида санитария-гигиена қоидаларига риоя бўйича суҳбат ўтказишни.\nАмалий куникмалар руйхати:\n- Жамоадаги, аҳоли ўртасида санитария-гигиена қоидаларини сақлаш бўйича суҳбат ўтказиш.\n- Жамоада ҳамширалик иши фаолиятини амалга ошириш ҚВП, ШВП, ОП ишини ташкил этиш.\n- Уйга ташриф буюришни режалаштириш.\n- Патронаж ҳамшираси “сумкасини” тайёрлаш.\n- Уйга ташриф буюриш пайтида ҳамширалик жараёнини қўллаш.\n- Уй шароитида тиббий муолажаларни ўтказиш.\n- Тиббий ҳужжатларни расмийлаштириш.\nЎқув машғулотлари олиб бориладиган хоналарнинг таъминоти\nМодулни тадбиқ этиш учун: назарий, амалий ва семинар дарслар олиб бориладиган ўқув аудиторияси, мультимедияли жамланма: слайдлар тўплами, CD дискли кўргазма материаллар, экран, муляж, фантом в.б. жихозлар.Мавзулар бўйича турли жадваллар.Тасвирий кўргазма ва кўлланмалар.Ташхис қўйиш учун турли аппаратлар.Турли касалликларда қўлланиладиган дори воситалари.Муляжлар.Видеофильмлар.\n3.2Касалликларнинг олдини олиш ва аҳолини саломатлигини мустаҳкамлаш.Ҳамширалик иши протоколлари билан ишлаш.\nМавзунинг мақсад ва вазифалари: Аҳоли ўртасидабирламчи профилактика чора тадбирларини ўтказиш, доимо мулоқатда бўлиш, ҳавф омилларига қарши тушунтириш ишларини олиб бориш. Ахолига бирламчи санитария ёрдамини ташкил этиш. Ҳамширалик ишининг, ўзига хос хусусиятлари, ахолининг соғлиги билан боғлиқ бўлган муоммоларни ўрганиш. Ҳамширалик пратоколлари билан ишлаш.\n- Хонадонларни умумий тозалигига эътибор беришни;\n- Кўзни текшириш, кўз муолажаларини бажаришни;\n- Қулоқни текширишни;\n- Ҳамширалик жараёнини олиб боришни;\n- Сурункали нафас олиш касалликлари билан оғриган беморларни парваришлашни;\n- Астмани келтириб чиқарувчи хавфли омиллар, асосий белгилари ва ҳамшира парваришини.\n- Сил касалликни белгиларини аниқлашни;\n- Зотилжам касаллиги ва ҳамшира парваришини;\n- Ўпканинг сурункали обструктив касалликларини белгилари ва ҳамшира парвариши;\n- Гипертонияни келтириб чиқаришда ҳавфли омилларни бартараф этишда ҳамширанинг ўрни;\n- Юрак ишемик касаллиги ва юрак етишмовчилигида ҳамшира парвариши;\n- Ошқозон ва 12 бармоқли ичак яра касаллиги, ўткир ва сурункали гепатитда ҳамшира парвариши;\n- Буйрак ва сийдик йўли касаллигида ҳамшира парвариши;\n- Қандли диабет билан касалланган беморларни парвриш қилишни.\n- Хонадонларга борганда касаллик тарқалишини олини олишни;\n- Чақалоқни чўмилтириш ва киндигини парвариш қилишни;\n- Жарохатланганда кечиктириб бўлмайдиган биринчи ёрдам кўрсатишни;\n- Жарохатдан кетаётган қонни тўхтатиш усулларини;\n- Суяк синганда биринчи ёрдам кўрсатишни\n- Кўзга зарра, чўп тушганда биринчи ёрдамни;\n- Кўзга малхам қўйишни;\n- Қулоққа томчи дори томизишни;\n- Гипертермияда ёрдам кўрсатишни;\n- Бронхиал астмада хамшира парваришини;\n- Кўкрак қафасининг рентгенограммага тайёрлашни;\n- Чўнтак ингаляторидан фойдаланишни;\n- Қон босимни ўлчашни;.\n- Ошқозон ва 12 бармоқли ичак яра касаллигини, сурункали гепатитларда ҳамшира парвариши.\n- Беморларни сийдик-таносил аъзоларини рентгенологик текширишга тайёрлашни\n- Буйрак санчиғида ёрдам кўрсатишни\n- Қандли диабет билан касалланган беморларни парвариш қилишни\n- Гиперглекемик ва гипогликемик комада ёрдам кўрсатишни\n1.Қўлларга гигиеник ишлов бериш\n2.Дори эритмасини кўзга томизиш\n3.Тюбик ичидаги малҳамни кўзга қўйиш\n4.Оғир беморнинг кўзларини парваришлаш\n5.Дори воситасини қўлоқга томизиш\n6.Тутқаноқ тўтганда ёрдам кўрсатиш\n7.Нафасни санаш алгоритми\n8.Чўнтак ингаляторидан фойдаланиш\n9.Гипертермияда биринчи ёрдам кўрсатиш\n10.Беморларни ҳазм қилиш органларини рентгенологик текширишга тайёрлаш\n11.Бронхиал астма хуружида биринчи ёрдам кўрсатиш\n12.БЦЖ қўйиш техникаси\n13.Электро кардиография қилиш\n14.Стенокардия хуружида шошилинч ёрдам кўрсатиш\n15.Миокард инфарктида ёрдам кўрсатиш\n16.Гипертоник кризда ёрдам кўрсатиш\n17.Қон босимини ўлчаш усули\n18.Ошқозонни ювиш усули\n19.Ошқозондан қон кетганда биринчи ёрдам кўрсатиш\n20 Инсулинни ҳисоблаш ва юбориш усули\n21.Гипергликемик комада биринчи ёрдам кўрсатиш\n22.Гипогликемик комада биринчи ёрдам кўрсатиш\nМодулни тадбиқ этиш учун: назарий, амалий ва семинар дарслар олиб бориладиган ўқув аудиторияси, мультимедияли жамланма: слайдлар тўплами, CD дискли кўргазма материаллар, экран, муляж, фантом в.б. жихозлар.Мавзулар бўйича турли жадваллар. Тасвирий кўргазма ва кўлланмалар. Ташхис қўйиш учун турли аппаратлар. Турли касалликларда қўлланиладиган дори воситалари. Муляжлар. Видеофильмлар.\n3.3 Оила саломатлиги. Жамоада ҳамширалик иши усуллари.\nОналик ва болаликни муҳофаза қилиш, туғма нуқсонларни олдини олишда ҳамшира фаолияти.\nМавзунинг мақсад ва вазифалари. Оила саломатлигини ўрганиш. Оналик ва болаликни муҳофаза қилишни ташкил этиш хамда болаларда туғма нуқсонларни олдини олишда ҳамшира парваришини ўрни. Оила тушунчаси ва оила саломатлигини сақлашда ҳамшира парваришини билиш;Қишлоқ врачлик пунктида оила ҳамширасининг юклама меъёрларига мувофик иш олиб бориш;Оила ҳамшираси оналик ва болаликни муҳофаза қилишни хамда ҳомиладорлик даврида хавфли белгиларни ўзлаштириш;Соғлом оилани шакллантириш афзалликларини билиш;Соғлом оилани режалаштиришда контрацептив воситаларнинг аҳамиятини урганиш;Оила ҳамшираси преэклампсия ва эклампсиянинг оғир ва енгил даражаларида ҳамшира фаолиятини олиб бориш;Турли ёшдаги болаларнинг ўсиш ва ривожланишини назорат қилиш хамда расмийлаштириш;Туғма нуқсонларни олдини олиш. Скрининг марказининг вазифаларини билиш.\n- Соғлиқни сақлаш вазирлигининг “Қишлоқ врачлик пункти тиббий ходимларининг юклама меъёрлари тўғрисида” ги 456-сонли буйруғи;\n- Оила саломатлигига таъсир қилувчи омилларни;\n- Оила ҳамширасининг ҳуқуқ ва мажбурияларини;\n- Оилани ривожланиш босқичлари ва вазифаларини;\n- Соғлиқни сақлаш вазирлигининг “Бирламчи тиббий санитария ёрдами муассасаларида ҳомиладорларга тиббий ёрдам кўрсатиш, антенатал парваришни таъминлаш ва ташкиллаштириш тўғрисида” ги 137-сонли буйруғи;\n- Соғлиқни сақлаш вазирлигининг “Бирламчи тиббий санитария муассасаларида аҳолига кўрсатилаётган профилактик йўналишдаги тадбирларни такомиллаштириш тўғрисида” ги 161-сонли буйруғини;\n- Аёллар маслаҳатхонасида оналарни соғломлаштириш учун олиб бориладиган ишларни;\n- Соғлом оилани режалаштириш ва контрацептив воситаларни қўллашда ҳамширанинг ўрнини;\n- Морфометриянинг олтин қоидасини;\n- Боланинг жисмоний ривожланишини баҳолашни;\n- Туғма нуқсонлари бўлган болаларда ҳамшира парваришини.\n- Ҳомиладор аёл қон босимини ўлчаш;\n- Ҳомиладор аёл томир уриши сонини аниқлаш;\n- Ҳомиладор аёлнинг тана вазнини ўлчаш;\n- Ҳомиладор аёл қорин айланасини ўлчаш;\n- Ташқи акушерлик текшируви (Леопольд-Левицкий усуллари);\n- Ҳомила юрак уришини эшитиш;\n- Ҳомила таҳминий вазнини ҳисоблаш;\n- Ҳомиладорлик муддатини ва туғруқ вақтини аниқлаш;\n- Чаноқни ташқи ўлчамларини ўлчаш;\n- Учта нуқтадан суртма олиниши;\n- Бачадон ичи воситасини киритиш;\n- Бачадон ичи воситасини чиқариш;\n- Сийдикда оқсилни аниқлаш;\n- Боланинг тана вазнини аниқлаш;\n- Боланинг тана узунлигини ўлчаш;\n- Ҳомиладор аёлда шиш ва яширин шишни аниқлаш;\n- Эклампсия хуружида шошилинч ёрдам кўрсатиш.\nТашқи акушерлик текшируви (Леопольд-Левицкий усуллари);\nҲомила юрак уришини эшитиш;\nҲомила таҳминий вазнини ҳисоблаш;\nҲомиладорлик муддатини ва туғруқ вақтини аниқлаш;\nЧаноқни ташқи ўлчамларини ўлчаш;\nБоланинг тана вазнини аниқлаш;\nБоланинг тана узунлигини ўлчаш;\nҲомиладор аёлда шиш ва яширин шишни аниқлаш;\nЭклампсия хуружида шошилинч ёрдам кўрсатиш.\nМодулни тадбиқ этиш учун: назарий, амалий ва семинар дарслар олиб бориладиган ўқув аудиторияси, мультимедияли жамланма: слайдлар тўплами, CD дискли кўргазма материаллар, экран, муляж, фантом в.б. жихозлар.Мавзулар бўйича турли жадваллар.Тасвирий кўргазма ва кўлланмалар.Акушер ва гинекологияга тегишли асбоблар ва анжомлар.Ташхис қўйиш учун турли аппаратлар.Турли касалликларда қўлланиладиган дори воситалари.Муляжлар.Видеофильмлар.\n3.4Катта ёшдагилар ва қариялар соғлигини сақлашда ҳамширалик иши.\nМавзунинг мақсад ва вазифалари:Катта ёшдагилар ва қaрилик дaври xусусиятлaри билaн тaнишиш вa улaрни сoғлиғидaги ўзгaришлaр нaтижaсидa вужудгa кeлгaн муaммoлaрни бaртaрaф қилишни ўрганиш.Ахоли ўртасидакатта ёшдагилар муаммоларини ва уларнинг соғлигини сақлашда ҳамширалик ишини ўрганиш Катта ёшдагилар саломатлигига таъсир этувчи омилларни ўрганиш.Қaриялaрнинг ҳaётий қoбилиятлaри пaсaйгaндa oилaсининг қўллaб қуввaтлaши мухимлигини тушунтириш.Қaриялaр сoғлиғининг ўзaришидaги қийинчиликлaрни тушуниш вa ўзгaришлaр дaрaжaсигa мoс рaвишдa ёрдaм бeришни билиш.\n- Соғлом турмуш тарзини тарғиб қилишни;\n- Катта ёшдагиларни тиббий кўригини ташкил этишни;\n- Оиласида бўладиган муаммоларни ечишда тиббий психологияни ўрнини;\n- Кaттaлaрдa ҳaмширaлик пaрвaришининг ҳусусиятлaрини;\n- Ҳaмширaлик пaрвaришидa мaълумoт йиғишни;\n- Ўткир касалликларда ҳамшира парваришини;.\n- Сурункали касалликларда ҳамшира парваришини;\n- Қaриялaр сoғлиғининг ўзгaришидaги қийинчиликлaрни тушуниш вa ўзгaришлaр дaрaжaсигa мoс рaвишдa ёрдaм бeришни;\n- Ижтимoий ёрдaм тизимидaн фoйдaлaнишдa қaрия вa унинг oилaсигa ёрдaмни;\n- Кeксa бeмoрлaрдa ҳaмширaлик жaрaёнини юритишни;\n- Кeксaлик дaвридa учрaйдигaн кaсaлликлaргa чaлингaн бeмoрлaргa ёрдaмни;\n- Тeкширувдaн ўтaётгaн кeксa бeмoргa ёрдaмни;\n- Ёрдaмгa муҳтoж кeксa бeмoргa ёрдaмни;\n- Деменция билaн oғригaн кeксa бeмoргa ёрдaмни;\n- Текшириш ва даволашнинг индивидуал дастурини тузишни;\n- Диспансер кузатувинингрежасини тузишни;\n- Физикал текширишни;\n- Вазиятлар тўсатдан ўзгарган тақдирда фикр билдириш ва чора қабул қилишни;\n- Ўзигa ҳoс кузaтиш;\n- Замонавий тиббий асбоблардан фойдаланишни;\n- Асбоб–ускуналардан самарали фойдаланишни;\n- Специфик вазиятларда тўғри чораларни қабул қилишни;\n- Беморнинг соғлиги тўғрисида маълумот тўплашни;\n- Баxтсиз ҳодисаларда чора кўришни;\n- Ижтимоий ва моддий xусусиятли муаммоларни ҳал қилиш;\n- Катта ёшдагиларда учрайдиган касб касалликларида хамширалик жараёнини олиб бориш.\n- Кaттaлaр сaлoмaтлиги муaммoлaрини eчишда қатнашиш.\n- Оғир касалларга ҳамширалик парваришини режалаштириш.\n- Қарияларда учрайдиган касалликлар ҳамширалик жараёни олиб бориш.\n- Катта ёшдагилар ва қариялар соғлигини сақлашда соғлом турмуш тарзини тарғиб қилиш.\n3.5.Фавқулотда вазиятларда ҳамширалик иши\nМавзунинг мақсад ва вазифалари:Фавқулотда вазиятларда беморларни руҳан қўллаб қувватлаш ва уларга ёрдам кўрсатиш усулларини самарали ўзлаштириш ҳамда ҳамшира парваришини ўрганиш. Фавқулотда вазиятларда ҳамширалик ишини олиб бориш..Беморларни холатига қараб ёрдам кўрсатиш..Жабрланган беморларга тиббий ва руҳан ёрдам кўрсатиш..Фавқулотда вазиятда пациентларни эвакуация қилишда фаол қатнашиш.\nМавзуни ўзлаштириш натижасида тингловчи билиши керак: -\n- шикастланган кишини аҳволини баҳолашни;\n- ҳушсиз ҳолатда биринчи ёрдам кўрсатишни;\n- кўп қон йўқотганда биринчи ёрдам кўрсатишни;\n- суяк синганда биринчи ёрдам кўрсатишни;\n- юрак хуружида биринчи ёрдам кўрсатишни;\n- нафас қийинлиги биринчи ёрдам кўрсатишни;\n- оғир куйганда биринчи ёрдам кўрсатишни;\n- турли жароҳатларда биринчи ёрдам кўрсатишни.\nМавзуни ўзлаштириш натижасида тингловчи бажара олиши керак:\n- юрак ва нафас фаолиятини тиклашни;\n- нафас йўлларининг ўтказувчанлигини таъминлашни;\n- юракни билвосита массаж қилиш;\n- ташқи қон кетиш ҳолатларида ёрдам кўрсатишни;\n- қон кетганда жгут қўйиш техникасини;\n- шикастланган бўғимга шина қўйишни;\n- юрак хуружида ёрдам кўрсатиш техникасини;\n- бўғилишда ёрдам кўрсатиш техникасини;\n- куйиш майдонини аниқлашни;\n- жароҳатларга капалак нусха асептик боғлам қўйишни;\n- меъдани ювиш техникасини.\n- Фавқулотда вазиятларда ҳамширалик ишини олиб бориш.\n- Оғир касалларга ҳамширалик парваришини режалаштириш;\n- Томир уруши, қон босиминиўлчашни, кўз қорачиғининг ёруғликка бўлган реакциясини баҳолашни.\n- Шикастланган бўғимга шина қўйиш .\n- Меъдани ювиш.\n- Юқори нафас йўллари ўтказувчанлигини таъминлаш.\n- Суъний нафас бериш.\n- Юрак билвосита массаж қилиш\n3.6.Болалар муассасаларида (боғча, мактаб, интернат ва х.к.) ҳамшира фаолияти.\nМавзунинг мақсад ва вазифалари: Болалар муассасаларида ўсаётган ёш авлодни жисмонан соғлом, ақлан етук бўлиб вояга етишишида, болалар касалликларини олдини олиш ва соғломлаштиришда ҳамширалик фаолиятини ўрганиш. Болалар муассасаларидаги тиббиёт хонаси фаолиятини вазифа бурчларидан келиб чиққан ҳолда олиб боришни ўрганиш.Кундалик санитария-гигиена назоратини ўтказиш, шахсий гигиена ва кун тартибига риоя қилишни билиш.Болалар жисмоний ривожланишини кузатиш, профилактика ишларини олиб бориш. Болалар муассасаларига қатновчи болаларни тиббий кўриклардан ўтказиш, касаллик аниқланган болаларни “Д” назоратга олиш ҳамда соғломлаштириш.\nМавзуни ўзлаштириш натижасида тингловчи билиши керак:\n- болалар муассасалари ҳамшираси фаолиятига тегишли бўлган меъёрий хужжатларни.\n- болаларнинг морфо – функционал ривожланишини, уларнинг психик ва жисмоний ҳолатларининг ўзига хос хусусиятларини.\n- профилактик тиббий кўрикнинг мақсадини, тиббий кўрикларни ўтказиш алгоритмини, улар қачон, қай тарзда ташкил этилишини.\n- болалар муассасаларида жисмоний тарбия, чиниқишнинг ва кун тартибининг аҳамиятини.\n- эмлаш календарини, қоидасини, вакциналарни сақлаш ва тўғри қўллашни.\n- биринчи тиббий ёрдам кўрсатишни.\n- мактаб ва мактабгача таълим муассасаларининг тузилмасини ва уларга қўйилган гигиеник талабларни.\n- озиқ –овқат махсулотларини сақлаш тартиби ва қоидаларини.\n- бола организмининг ёғ, оқсил, углеводларга бўлган талабларини.\n- болалар муассасаси тиббий хонаси хужжатларини юритишни.\n- болаларда антропометрик ўлчовларни ўтказишни.\n- санитария тарғибот ишларини олиб боришни.\n- профилактик тиббий кўрикка болаларни тайёрлашни.\n- бадантарбия, чиниқтириш усулларини бажартиришни ҳамда муассасада кун тартибини тузишни.\n- ҳавфсиз иммунизация ўтказишни.\n- врачгача бўлган шошилинч тиббий ёрдамни кўрсатишни.\n- бола организмининг ёғ, оқсил, углеводларга бўлган талабларини ҳисобга олган ҳолда таомнома тузишни ва овқатни сифатини текширишни.\n- Бадантарбия, чиниқтириш усулларини бажартиришни хамда муассасада кун тартибини тузишни.\n- Хавфсиз иммунизация ўтказишни.\n- Бола организмининг ёғ, оқсил, углеводларга бўлган талабларини хисобга олган холда таомнома тузишни ва овқатни сифатини текширишни\nМодулни тадбиқ этиш учун: назарий, амалий ва семинар дарслар олиб бориладиган ўқув аудиторияси, мультимедияли жамланма: слайдлар тўплами, CD дискли кўргазма материаллар, экран, муляж, фантом в.б. жихозлар. Мавзулар бўйича турли жадваллар. Тасвирий кўргазма ва кўлланмалар. Ташхис қўйиш учун турли аппаратлар. Турли касалликларда қўлланиладиган дори воситалари. Муляжлар. Видеофильмлар.


Дилшод Нуралиев: “Олдимизда Испания йиғини ҳам турибди” / CHAMPIONAT.asia\nДилшод Нуралиев: “Олдимизда Испания йиғини ҳам турибди”\n21 сен 14:21\n17 октябрь – 8 ноябрь кунлари Бирлашган Араб Амирликларида бўлиб ўтадиган жаҳон чемпионатида иштирок этувчи U-17 ўсмирлар терма жамоамиз яқинда ўзининг навбатдаги йиғинини бошлади.\nАниқроғи, Дилшод Нуралиев бошқарувидаги U-17 ўсмирлар терма жамоамиз ҳозирда Дукентда машғулот ўтказмоқда. Ушбу йиғиннинг қай савияда ўтаётгани ва умуман, U-17 ўсмирлар терма жамоамиздаги янгиликларни билиш мақсадида бош мураббий билан суҳбатлашдик.\n- 12 сентябрь куни номзодларни Дукентда йиғдик ва ҳозирча шу ерда куни икки маҳалдан машғулот ўтказяпмиз – дея гап бошлади Нуралиев. - Эрталабки машғулотлар йигитларнинг жисмоний тайёргарлигини оширишга қаратилиб, асосан югуриш ва тренажёр залида машқлар ўтказяпмиз. Тушликдан кейинги машғулотларда эса тўп билан ишлаяпмиз. Бугунги кунда таркибда 23 нафар футболчи бор. Қувонарлиси терма жамоанинг етакчи ўйинчилари Достон Ҳамдамов, Илҳом Абдуғаниев жароҳатлардан фориғ бўлиб, яна сафга қайтди.\n- Шу ойнинг бошида Австрияда йиғин ўтказиб келган U-17 ўсмирлар терма жамоамизнинг бу галги йиғинида, янги номзодлар ҳам бор бўлса керак?\n- Албатта, бу сафарги машғулотларимизда яна бир қатор янги номзодларни кўздан кечирмоқдамиз. Санжар Қодирқулов, Адҳам Аҳмаджонов, Алишер Мирзаев каби клубида ўзини кўрсатишга эришаётган ўйинчиларни ҳам таклиф этганмиз.\n- Иш бор жойда камчилик ҳам бўлади. Айтингчи бугунги кунда қайси чизиқлар сизни ҳавотирга солмоқда?\n- Ўз имкониятимиздан келиб чиқиб ишламоқдамиз. Бир сўз билан айтганда, ихтиёримиздаги ўйинчиларни таклиф этганмиз.\n- Ушбу йиғин давомида ўртоқлик учрашувлари ҳам ташкил этиладими?\n- Ҳа, албатта. Бугун, иккинчи лига вакили “Ангрен” жамоаси билан ўйнаймиз. 24 сентябрь куни эса “Олмалиқ” билан куч синашамиз. Бу жамоага асосий таркиби билан ўйнаш таклифи билан чиқгандик. Билмадим, энди қайси таркибини ўйнатаркин.\n- Келгуси режалар қандай?\n- 24 сентябрь куни Дукентдаги йиғинни якунлаймиз. Шундан сўнг йигитларга маълум муддатлик танаффус берамиз. 27 сентябрь куни эса яна Тошкентда йиғилиб, шу куннинг ўзида Испанияга жўнаб кетамиз. Олдимизда Испания йиғини турибди. У ерда 10 кун бўламиз. Хориж йиғини давомида учта синов-назорат баҳсини ўтказишни режалаштирганмиз. Спарринг рақибларимизнинг ким эканлиги борасида, ҳозирча аниқ маълумот бера олмайман.


Chokolate Slim – фирибгарлик маҳсулоти ёхуд ҳамёнингизни бўшатиш бўйича қулай восита! — Фойдали мақолалар — Maslahatim.uz\nБЕКАЖОН САЛОМАТЛИК ТАВСИЯ\n03/03/2018 03/03/2018 Маъмурият 3 комментария Chokolate Slim, озиш учун, фирибгарлик\nШоколад слим (Chokolate Slim) (Slim (инг.) – маъноси: нозик, хушбичим) – озиш учун таклиф қилинаётган навбатдаги фирибгарлик маҳсулоти! Номи бундай эканига қарамай, у ҳеч қандай шоколод эмас, балки оддий какао кукуни асосидаги қуруқ ичиимлик холос. Энг асосийси, у кишининг озишига ҳеч қандай таъсир кўрсатмайди, унинг таркибидаги моддалар алоҳида олинганда ҳам, биргаликда қўлланилганда ҳам, инсон вазнининг камайишига сабаб бўла олмайди.\nChokolate Slim маҳсулоти рекламасининг бу қадар сурбетлигини фақатгина “Суюқ каштан” рекламаси билан солиштириш мумкин холос. Энди бўлса, барчасини тартиб билан кўздан кечирайлик. Сотувчилар томонидан Шоколад Слим истеъмол қилган одам 28 кунда 24 кг гача вазн ташлаши мумкинлиги , бу маҳсулот фақат “табиий маҳсулотлардан” ташкил топганлиги, “Биологик фаол қўшимча” эмаслиги ва “ортиқча вазн муаммосининг сабабини бартараф қилиши” ваъда қилинмоқда. Шунингдек, «москвалик парҳез бўйича мутахассис Евгения Верховцева» бунга кафолат бермоқда. Бунинг имкони бормикин? Бундай саволларга жавобларни Шоколад Слим таркибидан қидириб кўрамиз.\nШОКОЛАД СЛИМ НИМАЛАРДАН ТАШКИЛ ТОПГАН?\nМаҳсулот ёрлиғида келтирилган таркиб чиндан ҳам табиий маҳсулотлардан иборат, унда ҳеч қандай бўёқлар, ҳид берувчи воситалар ва ҳатто, юмшатгичлар ҳам мавжуд эмас. Унда фақат резавор мевалар, замбуруғли қўзиқоринлар, бошоқли ўсимликлар, кофе доначалари ва какао кукуни борлиги кўрсатилган. Келинг, унинг ҳар бир такркибий қисмини кўздан кечирайлик:\nru.chocoslim.pro cайтидан олинди.\nГОЖИ РЕЗА МЕВАСИ (ЯГОДЫ ГОДЖИ)\nГожи реза меваси инсон вазнига ҳеч қандай таъсир қилмайди, бошқа мевалардан кўра кўпроқ дармондори (витамин) ва микроэлементларга ҳам эга эмас ва ёғ тўпланишига қарши ҳеч қандай таъсирга эга эмас. Бу шунчаки одамлар истеъмол қиладиган реза мевадир.\nАСАИ РЕЗА МЕВАСИ (ЯГОДЫ АСАИ)\nБу ҳам инсонлар истеъмол қиладиган реза мева, унчалик ширин эмас. Унинг ватани бўлган Амазонияда ушбу мева хўжағат (малина) ёки крижовник каби истеъмол қилинади. Асаи мевасини бошқа мевалардан устун тарафлари ҳақида ҳеч қандай маълумот йўқ. Американинг озиқ овқат ва дори-дармонлар бошқармаси (FDA) ҳатто бу севанинг саломатликка зарар келтирмаслигини ҳам тасдиқлагани йўқ. Айтганча, Шоколад Слим сотадиган сайтларда «Асаи реза меваси» деган ёзув тагида оддий голубиканинг расми турибди, Асаи эса бошқача ўсимликдир.\nЧИА УРУҒИ (СЕМЕНА ЧИА)\nҚисқача қилиб айтганда, бу бошоқли экин донини кўпроқ Жанубий Америкада инсонлар ва қишлоқ хўжалик ҳайвонлари истеъмол қиладилар. Унинг озишда берадиган самараси исботланмаган, лекин қон қуйилишига қарши дори ичадиган кишиларга Чиа ўсимлиги уруғини истеъмол қилиш тавсия қилинмайди, чунки уларда қон оқиши кузатилиши мумкин.\nЛИНЧЖИ ҚЎЗИҚОРИНИ ЁКИ ГАНОДЕРМА (ГРИБ ЛИНЧЖИ, ОН ЖЕ ГАНОДЕРМА)\nБу ёқимсиз замбуруғли қўзиқорин тури ҳисобланади. Кўп сонли бўлмаса-да, айрим тадқиқлотлар натижаларига кўра, Линчжи қўзиқорини йўғон ичак ва тўғри ичакнинг безарар ўсмаларини (колоректалй аденома) даволашда яхши фойда беради. Шунингдек, бу замбуруғ Гепатит В билан оғриган беморларда жигар фаолиятини яхшилайди. Бугунги кунга қадар ўтказилган барча тадқиқотлар Линчжи қўзиқорини холестирин даражасини пасайтиришини исботламаган. Қон қуйилишига қарши дори ичадиган ҳамда қон ивиши паст бўлган кишиларга бу қўзиқоринни истеъмол қилиш тавсия этилмайди. Бироқ соғлом одамларда ҳам Линчжи истеъмол қилиш бош айланиши, ошқозон-ичак йўлларининг касалланиши ва тери яллиғланишига олиб келиши мумкин. Шунингдек, Линчжи истеъмол қилган кишиларда заҳарланиш кузатилган, улардан бири, ҳатто, ўлим ҳолатигача борган.\nЯШИЛ КОФЕ ДОНИ (ЗЕРНА ЗЕЛЕНОГО КОФЕ)\nБу борада фикрлар чалкаш, чунки, бир томондан баъзи тадқиқотлар яшил кофе экстрактининг вазн ташлашга озроқ таъсир кўрсатишини исботлаган бўлса, бошқа томондан, бу каби вазн ташлаш кишиларда қайт қилиш, уйқусизлик, бош оғриғи, ошқозон касалланиши ва юрак уришининг бузилишига сабаб бўлган. Фақат бу донни ўзида синаган кишиларда ножўя таъсирлар турлича бўлган. Яшил кофе экстрактини истеъмол қилишда инсон организмига бўладиган ижобий таъсирдан кўра, салбий таъсир кўпроқ бўлгани учун ҳам олимлар уни истеъмол қилишни тавсия қилмайдилар. Бироқ Шоколад Слим унинг экстрактини эмас, балки донини қўллашини ҳисобга олсак, уни истеъмол қилишдан унчалик ёмон таъсир қилмайди.\nТАБИИЙ КАКАО (НАТУРАЛЬНОЕ КАКАО)\nОдатий ва хуштаъм маҳсулот. У ҳатто фойдадаг холи эмас. Тадқиқотларнинг кўрсатишича (албатта, бу тадқиқотлар “Марс” шоколад компанияси томонидан молиялаштирилган), бир неча йил давомида какаони мунтазам истеъмол қилиш юрак-қон томирлари касалликларининг олдини олишда жуда яхши ёрдам беради. Мустақил тадқиқотларнинг кўрсатишича, қора шоколад ва какаоли маҳсулотларни истеъмол қилиш қон босимини пасайтирар экан. Какаонинг фойдали жиҳатлари ҳақида яна нима дейиш мумкин? Ишончли маълумотлар унчалик кўп эмас. Қора аччиқ шоколодни истеъмол қилиш цирроз билан касалланган беморларнинг жигар фаолиятини яхшилаши ва сурункали ҳолсизлик синдромининг пайдо бўлишини пасайтириши мумкин экан. Бу маълумотлар бугунги кунга қадар қилинган тадқиқотлар натижалари. Какао ва озиш сўзларини бирлаштирувчи ягона нарса, бу – қора аччиқ шоколад ва шакарсиз какао ейиш вазн ошишига олиб келмаслиги холос.\nCHOKOLATE SLIM ҲАҚИДА ҲАҚИҚАТ!!!\nКўриб турганингиздек, Шоколад Слимнинг ҳеч бир таркибий қисми инсон вазнига таъсир қила олмайди. Ҳатто, таъсир ўтказган тақдирда ҳам, ҳеч қандай тиббий восита 4 ҳафта ичида 24 кг вазн ташлашга ёрдам бера олмайди. Инсон организми ана шундай тузилган, ҳатто у фақат сув ичиб кун кўрса ҳам, бу муддатда 24 кг нинг ярмигача озиши мумкин холос. Ҳатто онкологик касалликка, қандли диабетга ёки жигар циррозига чалинган беморлар кўрсатилган муддатда ҳам бундан кам вазн ташлайди. Албатта, рекламада “24 кг гача вазн ташланади” деб айтилади ва 1 кг ҳам “24 кг гача” бўлиши мумкин. Балки Шоколад Слим 2-3 килограммга озиш учунгина ёрдам берар? Унинг нархини ҳисобга оладиган бўлсак, бу унчалик яхши қарор эмас. Балки кимгадир чиндан ҳам ёрдам бергандир? Афсус, ўнлаб сайтларни ўрганишимиз натижасида Шоколад Слим ҳақида тузук-қуруқ ижобий фикрни учратмадик. Бу коктейлни сотиб олган бирор харидорда ҳам бир килограмга бўлса-да, озиш кузатилмаган. Сотувчиларнинг сайтларида келтирилган москвалик парҳезшунос шифокор Евгения Верховцеванинг фикрларига нима дейсиз? Афсуски, бу борада ҳам сизни хурсанд қила олмаймиз. Диетолог Евгения Верховцеванинг ўзи бу оламда мавжуд эмас. Сайтларда келтирилган унинг фотосурати эса машҳур расмлар тўпланадиган сайтлардан биридан олинган.\nШОКОЛАД СЛИМ ҲАҚИДА ШИФОКОРЛАР НИМА ДЕЙДИ?\nБиз билан суҳбатлашган шифокорларнинг барчаси, агар чиндан ҳам бу шоколаднинг ёзилган таркиби тўғри бўлса ва бу қуруқ ичимлик санитария-гигиена талабларига риоя қилиниб тайёрланган бўлса, бу маҳсулотни истеъмол қилиш, гарчи фойдасиз бўлса-да, хавфли эмас. Бу ичимликни истеъмол қилишдан заҳарланиш ёки салбий таъсир қилиш ҳолатлари ҳам ҳозирча учрагани йўқ. Шуни алоҳида таъкидлаш керакки, биз маслаҳат сўраб мурожаат қилган шифокорларнинг бирортаси ҳам Шоколад Слимни татиб кўришни хоҳламади.\nДемак қандай хулосага келдик: эҳтимол, зарарсиз бўлмаган қўзиқоринли турли моддалар қўшилган какао кукуни, икки хил кераксиз, лекин еса бўладиган реза мева ва Амазония бошоқли дони. “Биологик актив қўшимча эмас” деган айёрона ёзув ушбу маҳсулотнинг зарарли эмаслигини англатмайди, балки маҳсулотнинг мажбурий сертификация қилиниши шарт эмаслигидан далолатдир. Шоколад Слим маҳсулотининг мувафиқлик сертификати бор-йўқлигини аниқлашнинг имкони бўлмади. Chokolate Slim ҳақида чин фикр-мулоҳазалар ижобий эмас, бошқача бўлиши ҳам мумкин эмас. Гап кимгадир сохта маҳсулот тушиб қолганида ҳам эмас (баъзи манфаатдор изоҳ қолдирувчилар шунақа баҳона қилишни ёқтиришади), ҳамма гап мана шундай таркибга эга маҳсулотнинг самарали бўлмаслигидадир. Демоқчи бўлганмиз, 1000 рубл, 400 гривен, 5000 танга, ёхуд 100.000 сўм тўлаб сиз 100 граммли оддий какао сотиб оласиз, аслида эса унинг нархи 10 баробар арзондир. Энг ачинарлиси, шунча пулга сиз одатий ҳаётингизни ўзгартирмай туриб озиш мумкинлиги ҳақидаги умидни сотиб оласиз. Фақат умид билан озиш мумкинмикин? Афсусларким, бунинг ҳечам иложи йўқ.\nМуаллиф: Иван Тарханов\nМанба: О БАДах\nҚУЛОҚҚА ЧАЛИНГАН ГАПЛАР\nИРИМНОМА (ирим сиримлар рўйҳати)\n← Биткоин ҳақида! Хўш, биткоин нима? Биткоиннинг қоғоз пулдан қандай фарқи бор? Биткоин қандай оммалашиб кетди? Биткоин молиявий пирамидами? Пуфак қачон портлайди?\nChokolate Slim – фирибгарлик маҳсулоти ёхуд ҳамёнингизни бўшатиш бўйича қулай восита!: 3 комментария\n04/03/2018 в 12:51 дп\n16/04/2018 в 11:17 пп\nXa, buni ichib ko’rganlarni hammasi juda yaxshi biladi foydasiz ekanligini, lekin nima qilsin, tuzuk reklama berilmagandan keyin hamma joyda shunaqa rekama bosib ketadida.\n23/06/2018 в 12:15 пп


Бола туғилиши билан ВГВга қарши эмланади, чунки заиф ва ҳимоя иммунитетига эга эмас, вирус тиббий муолажалар ва кундалик ҳаётда осонлик билан юқиши мумкин. Чақалоқликда вирусли гепатит В касаллигини юқтириб олган болаларда жигар раки касаллиги келиб чиқади ва 17 ёшгача вафот этиши мумкин. Эмлашни орқага суриш, ҳимояни орқага суришдир.\nВПЧ вакцинаси нима учун фақат қизларга тавсия этилади?\nВПЧ келтириб чиқарадиган бачадон бўйни раки касаллиги энг кўп тарқалган касалликдир. Шунинг учун ВПЧ касалликларига қарши эмлаш дастурининг асосий мақсади бу - ўлимга олиб келадиган касалликдан аёлларни ҳимоя қилишдир.\nБола туғилгандан кейин биринчи ойлигида кўриклар ва текширишлар туфайли тиббий муолажаларни ўтказади. Бутун дунё бўйича тиббий муолажалар ўтказиш вақтида ВГВни юқтириб олиш хавфи юқори. ВГВни юқтириб олиш учун кўзга кўринмас даражада кам юқумли материал (қон ва бошқа биологик суюқликлар) етарли бўлади. ВГВ ОИВга нисбатан 100 марта юқумлироқ саналади.\nВакцина хавфсиз ҳисобланадими?\nВПЧ вакциналар қўллашга рухсат этилган вакциналар ўртасида энг хавсиз ва самаралиси ҳисобланади.\nМен бу вакцинани юқори сифатли эканлигига қандай ишонч ҳосил қилишим мумкин?\nЖССТ, Дори воситалари бўйича Европа агентлиги, миллий тартибга солиш органлари вакцинанинг хавсизлига жуда жиддий эътибор қаратишган. Синовнинг барча босқичларида вакцинани ишлаб чиқариш, ташиш ва қўллашда қатъий сифат назорати ва хавфсизлик тизими жорий этилган. Ушбу тизим хавсизликка оид ҳар қандай йирик муаммоларни ҳисобга олиш ва уларни тўғри текшириш учун чоралар кўришни таъминлайди.\nВПЧ вакциналарига қўллаш учун рухсат берилишидан олдин улар клиник тадқиқот доирасида ҳар бир ноъжўя таъсири чуқур ўрганиб чиқилади. Клиник тадқиқот даврида вакцина минглаб кунгилли гуруҳларда синаб кўрилган ва кунгилли гуруҳларнинг натижалари эмлаш ўтказилмаганлар натижалари билан солиштирилган.\nВакцинанинг хавсизлиги ва самарадорлиги намойиш этилгандан сўнг ЖССТ вакцина ишлаб чиқарувчига ва унинг заводларига “Дастлабки малака”ни беради. ЖССТ ва миллий тартибга солиш органлари ишлаб чиқариш объектларини ва ишлаб чиқариш жараёнини текширишдан ўтказади ҳамда барча партиялар бир хил хусусиятга эга эканлигига ишонч ҳоси қилиш учун вакциналар партиялари текширилади. Мунтазам равишда қайта текширув ўтказиб борилади агар бирор бир номувофиқлик аниқланса, ЖССТ тегишли чораларни кўради.\nКасаллик болада назарий жиҳатдан яхши ўтказса эмлаш нима учун керак?\nАфсуски, касалликни асоратлар билан оғир кечишидан ҳеч ким кафолатланмаган. Марҳамат ўлчаб кўринг: Сизга касалликни асоратлар билан оғир кечиши керакми ёки назарий жиҳатдан енгил кечишими? Касалликни олдини олиш уни даволашдан яхши.\nПентавалент вакцинаси (АКДС+ВГВ+ХИБ) бирданига бешта юқумли касалликка қарши иммунитет ҳосил қилишда инъекциялар сонини камайтирилган қулай вакцина ҳисобланади. Унинг таркибига кўкйўталга, дифтерияга, қоқшолга, гепатит Вга (ВГВ) ва ХИБ – инфекцияларига қарши вакциналар киритилган.\nМен вакцинани яроқлилик муддати ўтмаганлигига қандай ишонч ҳосил қиламан?\nВакцинаниг ҳар бир флокон этекеткасида яроқлилик муддатининг тугаш санаси кўрсатилган. Ота-оналар, парвариш қилаётган шахс ёки беморнинг ўзи шифокордан яроқлилик санаси ёзилган этекетгани кўрсатишни сўраши мумкин. Тиббиёт муассасаларда дори воситаларини, шу жумладан, вакциналарни яроқлилик муддати эскирмаганлиги ва улар қўллашга хавфсизлигига ишонч ҳосил қилиш учун текшириш тизимидан фойдаланилади.\nВакцинани ким ишлаб чиқади ва улар қаерда ишлаб чиқилади?\nТўртвалентли вакцина Гардасил® (миллий профилактик эмлаш календари бўйича Ўзбекистонда қўлланилади) ва тўққиз валентли вакцина Гардасил 9® вакциналари «Merck Sharp & Dohme» (иногда именуется MSD или Merck) компанияси томонидан ишлаб чиқилади ва штаб квартираси АҚШда жойлашган ҳамда иккивалентли Церварикс® «GlaxoSmithKline» компанияси томонидан ишлаб чиқилган штаб квартираси Буюкбританияда жойлашган.\nВПЧга қарши вакцина қачондан қўлланилмоқда?\nВПЧга қарши вакциналар 2006 йилдан йўлга қўйилган: тўртвалентли ВПЧ вакцина (ВПЧнинг тўртта турига қарши) 2006 йил татбиқ этилган, икки валентли (2 турига қарши) 2007 йил татбиқ этилган ва тўққиз валентли (9та турига қарши) 2014 йил тадбиқ этилган.\nВакциналарни узоқ муддат ўтгандан кейин асоратлари пайдо бўлмайдими?\nБиринчи давлатда ВПЧга қарши қизлар ўртасида профилактик режали эмлашни қўлланилганига 12 йил бўлди. Вирусларга қарши ҳимоя 10 йил аввалгидек, узоқ муддатдан кейинги асоратлар пайдо бўлиши кузатилмаган.\nВакцина ноъжўя таъсирларга эгами, агар бўлса улар қандай?\nБошқа вакциналар ва дори воситалари сингари ВПЧ вакцинаси енгил ноъжўя таъсирларга эга. Инъекция жойида қизариш, шиш ва кучсиз оғриқ энг тарқалган ҳодисадир. Баъзи бир одамларда бош оғриғи, юқори бўлмаган тана ҳароратининг ошиши, бўғимларда ва мушакларда оғриқ ҳамда чанқоқ сезилади. Бу маҳаллий рекциялар ёки ноъжўя таъсирлар бир кундан ортиқ давом этмайди ва хавфсиздир.\nАйрим вақтларда одамларда эмлаш ўтказилганда ёки бошқа муолажаларда инъекцияга боғлиқ ҳушдан кетиш ҳолати кузатилади. Бундай ҳолатлар ёшлар ўртасида кўпчилик бўлиб эмлаш олиш вақтларида мисол учун мактабларда қайд этилади. Бу ҳолат вакцина билан боғлиқ эмас, балки стресс ва ваҳима билан боғлиқ деб ҳисобланади.\nҲар қандай вакцина билан эмлаш олганларнинг тахминан миллиондан биттасида аллергик реакция (анафилактик шок) намоён бўлади. Шунинг учун эҳтиёт чоралари кўрган равишда эмлаш ўтказилгандан кейин 15 дақиқа тиббий муассасани тарк этмаслиги керак. Агар у ўзида бош айланиши, эшитишда ўзгаришлар ёки кўришда ўзгариш сезса дарҳол тиббиёт ходимига мурожаат қилиши керак.\nҚанча одам ноъжўя таъсирларини сезади?\nҚўлда инъекция жойида реакциялар:\nТахминан 10 одамдан 8 тасида оғриқ сезилади.\nТахминан 4 та одамдан 1 таси қизариш ёки шиш.\nБош оғриғи: тахминан 3 та одамдан 1 тасида.\nТана ҳароратини кўтарилиши:\nюқори бўлмаган иситма (38 °C) 1 тахминан 0 одамдан 1 тасида\nўртача иситма (39 °C) тахминан 65 та одамда 1 тасида.\nБу енгил ноъжўя таъсирлари одатда бир неча соатдан бир кунгача давом этади.\nҲар қандай вакцина билан эмлаш олганларнинг тахминан миллиондан биттасида аллергик реакция (анафилактик шок) намоён бўлади. Шунинг учун тиббиёт ходимлари бемордан аллергияси бор-йўқлиги тўғрисида сўраб суриштириш лозим, вакцинани юборишдан олдин, айнан юборилаётган вакцина аллергияси бор одамларга қандай таъсир қилишини айтиб ўтиши керак. Эмлаш олган одам вакцина юборилгандан кейин 15 дақиқа шифохонада кутиб туриши лозим.\nВПЧга қарши вакцина аллергик реакция келтириб чиқариши мумкинми?\nҲа, фақат юборилаётган вакцинага ўзига хос махсус аллергияси бор одамларда.\nБарча дори воситалари ва вакциналар (шу билан бирга айрим озиқ-овқатлари ва ҳашаротларни чақиши) аллергик реакцияларни келтириб чиқариши мумкин. Анафилактик шок деб аталувчи энг жиддий аллергик реакция вакцинани ҳар қандай турини олганда тахминан бир миллион одамдан биттасида кузатилиши мумкин.\nВакциналарга қарши аллергик реаксиялар камдан-кам учрасада, беморнинг ўзи ёки парвариш қилувчи одам шифокорга вакцина юборишдан олдин мавжуд ҳар қандай аллергия тўғрисида хабар бериши шарт.\nҚўшимча эҳтиёт чораларини кўриш мақсадида, эмлаш олган одам вакцина юборилгандан кейин 15 дақиқа шифохонада кузатув остида қолиши керак.\nВакцина менинг боламда жиддий ноъжўя таъсирлар келтириб чиқармаслигига қандай ишонишим мумкин?\nВПЧга қарши эмлаш натижасида сизнинг болангизда жиддий ноъжўя таъсирлар ёки аллергик реакция келиб чиқиш хавфи жуда кам. Бироқ, болада эмлаш ўтказишни мувофақиятли ўтишини таъминлаш учун бир қатор шартлари мавжуд. Жумладан:\nВакцинани юбориш олдидан Сизнинг болангизда аллергия бор ёки йўқлигини шифокорга айтинг.\nЭмлаш олгандан кейин бирор-бир ноъжўя таъсири ёки аллергик реакция (инъекция жойида қизариш, шиш ва кучсиз оғриқ) пайдо бўлганда, тиббиёт ходимлари назоратида бўлиши учун 15 дақиқа шифохонада кутиб туриш чораларини кўринг.\nСиз эмлаш олгандан кейин одати ноъжўя таъсириларини (инъекция жойида қизариш, шиш ва кучсиз оғриқ) шу билан бирга тана ҳароратининг ошиши, танада оғриқ бўлишини кутишингиз мумкин. Болангизни тинчлантиринг ва бу ноъжўя таъсирлар оддий ҳолат ва хавфсиз ҳамда тез ўтиб кетишига ишонтиринг.\nАгар бирор-бир кутулмаган ҳолат рўй берса, шифокорга хабар беринг.\nВакцина менинг қизим ҳаётида ёки келажакда жинсий хулқига ва хохшига таъсир ўтказадими?\nЙўқ, вакцина келажакда хулққа таъсири тўғрисида ҳеч қандай маълумотлар йўқ.\nВПЧ вакцинани репродуктив саломатликка таъсири тўғрисида қандайдир кўрсатмалар борми?\nЙўқ. ВПЧга қарши эмлаш қиз болаларни ёки аёллларни ҳомладор бўлишига ёки келажакда ҳомладорликка ҳеч қандай таъсир ўтказмайди. Эмлаш ВПЧ инфекцияларини узоқ таъсир қилувчи асоратлар, бачадон бўйни раки касаллиги, бепуштлик ва ҳатто ўлимдан ҳимоя қилувчи биринчи қадам ҳисобланади.\nЭмлаш олдидан қон ва пешоб топшириш керакми?\nЙўқ. Ҳар бир эмлаш олдидан текширилиши тўғрисида тартибга соладиган ҳужжатлар йўқ. Фақат айрим гуруҳ, қон муаммолари бўлган беморлар текширилишлари керак. эмлаш олдидан асосан – камида икки ҳафта давомида соматик соғлом, атрофида касалланганлар йўқлиги ва эмлашга истак бўлиш керак. Агар, эмланувчи қандайдир оғир касаллик билан оғриган бўлса: бронхит, зотилжам ва атибиотиклар билан узоқ даволанган бўлса, унда эмлаш соғайгандан кейин ўтказилади. Оддий узоқ давом этмаган ЎРВИ (ҳатто 39 0С ҳарорат билан) соғайгандан кейин 3-14 кун ўтиб, умумий аҳволи қониқарли бўлса эмлаш ўтказиш мумкин.\nЎзбекистон Республикаси профилактик эмлаш календарига асосан болаларга дифтерияга қарши пентавалент вакцинаси билан қуйидаги вақтларда ўтказилади: биринча эмлаш – 2 ойликда; иккинчи эмлаш – 3 ойликда; учунчи эмлаш – 4 ойликда. Касалликка қарши тўлиқ иммунитетни яратиш учун ҳар бир дозалар ораси 4 ҳафтадан кам бўлмаслиги керак. Амалиётда шундай ҳолатлар бўладики, турли сабабларга кўра, эмлашлар ўз вақтида ўтказилмайди. Ота-оналар учун зарур таклиф – болаларни ўз вақтида эмлатишга ҳаракат қилиш.\nЭмлашда антигистамин препаратларини тайинлаш мумкинми?\nЭмлаш олдида антигистамин препаратларини тайинлашни ҳожати йўқ. Айрим ҳолларда уларни аллергияси борлар учун тайинланади. Европа давлатларида шифокорлар ҳатто аллергияси борларга ҳам антигистаминларни режали тайинламайди.


Ўзбекистон: Сув камлиги туфайли Сирдарёда балиқ қолмаслиги мумкин - Фарғона.Ру ахборот агентлиги\n14:51 msk, 15 Июль 2020\nЎзбекистон: Сув камлиги туфайли Сирдарёда балиқ қолмаслиги мумкин\n09.09.2008 12:34 msk\nФарғона.Ру © фотосурати\nСирдарёрада 2008 йилда қайд этилган кам сувлик ундаги балиқлар миқдорига таъсир этмай қолмади. Ўзбекистон Давлат бионазорат қўмитаси қошидаги Сирдарё ҳавзаси инспекциясининг бошлиғи Абляким Абировга кўра, одатда балиқ март-май ойларида Чордара сув омборидан Бекободгача кўтарилади. Аммо бу йил Сирдарёда сув сатҳи жуда паст бўлди: гидрологларнинг расмий маълумотига кўра, бугун дарёдаги сув миқдори ўтган йилларга нисбатан деярли ўн баробар кўп. Шунинг учун балиқ тўдаларининг асосий қисми урчигани дарё бўйлаб юқорига боргани йўқ.\nТошкент шаҳар Фарҳод бозорида. Фарғона.Ру © фотосурати\nСирдарё – Ўрта Осиёдаги энг йирик дарёлардан бири саналади. Узунлиги 2212 км. Сирдарё ҳавзаси ҳудудида Қирғизистоннинг учта вилояти (Норин, Жалолобод ва Ўш), Тожикистоннинг Сўғд вилояти, Ўзбекистоннинг олтита вилояти (Андижон, Наманган, Фарғона, Тошкент, Жиззах ва Сирдарё) ва Қозоғистоннинг икки (Жанубий Қозоғистон ва Қизил Ўрда) вилояти жойлашган.\nДарёда бир неча сув омборлари қурилган: Тўқтўғул (Қирғизистон), Қайроққум (Тожикистон), Айдаркўл (Ўзбекистон) ва Чордара (Қозоғистон). Баҳорги сув тошқинларини тартибга солиш учун Жанубий Қозоғистон вилоятида Кўксарой сув омбори қурилмоқда.\nСирдарё соҳилида Хўжанд, Сирдарё, Бекобод, Чордара, Қизил Ўрда, Бойқўнғир, Казалинск, шаҳарлари жойлашган. Википедия\n“Фарғона.Ру” олдин хабар берганидек, сув тақчиллиги важидан балиқларнинг кўпи урчигани йўқ. “Балиқ тухум қўйишга одатланган жойлар қуриб қолгани учун ҳам улар бу ишни қила олмадилар”, - дея тушунтирди Азия-плюс ахборот агентлигига Сўғд вилояти атроф муҳитни муҳофазаси бошқармасининг бош мутахассиси Ғофуржон Каримов. Унга кўра, бу йил балиқларнинг ярми наслини давом этишга муваффақ бўла олгани йўқ.\nБу омилларнинг бари Марказий Осиё балиқ бозорларидаги аҳволга таъсир этмай қолмади. Ўзбекистон пойтахти савдо тизимига балиқ асосан Айдар-Арнасой кўл тизимларидан ва Тошкент вилояти балиқ хўжаликларидан етказилади. Аммо бу сув ҳавзаларида балиқо овлаш октябрь-ноябрь ойиларида бошланади. Олдинги йилларда мавсум бошлангунча балиқ асосан Сирдарёдан келтириларди. Аммо айни пайтда Тошкентнинг “Чорсу”, “Аҳмад Дониш” ва “Чилонзор” бозорларидаги балиқ пештахталари деярли бўшаб қолган. Бошқа жойларда балиқ майда чакана савдо асосида сотилмоқда, аммо кам. Нарх-наво эса ўтган йилги шу даврга нисбатан деярли икки баробар қиммат. Мисол учун, бир кило зоғора балиқ эндиликда ўтган йилги 1200 сўм ($0,92) ўрнига 2800 ($2,2) сўмдан сотилмоқда.\n- Сирдарёда сув кам, шунинг учун ҳам балиқ оз. Бошқа дарёларда, масалан Чирчиқда балиқ умуман йўқ, - дейишади Юнус-Обод бозоридаги балиқ пештахталари ортида турган сотувчилар.\n- Балиқ Чордарадан кўтарилади, аммо Чинозда ҳам тақчил бўлиб қолди. Лекин, ҳар ҳолда тутса бўлади, - дейди Бешёғоч бозорида сазан сотаётган аёл.\n- Бугунги кунда сув Чордарада кўп, холос. Балиқни ўша ердан олиб келишаяпти, - дейшади Фарҳод бозоридаги балиқфурушлар.\nҲаваскор балиқчилар ҳам қармоққа илинаётган балиқларнинг камайиб кетганидан ҳасрат қилмоқдалар.\n- Сирдарёда сув жуда кам, шунинг учун ҳам балиқ урчигани йўқ. Аммо биз сув саёз ерларда майда лаққа балиқларни, карась ва чехонларни овлаётган балиқчиларни кўрдик, - дейди “Фарғона.Ру” мухбирига Тошкент вилояти Бўстонлиқ тумани туристик клубининг раҳбари Пўлат Серикбоев.\nЎзбекистон балиқчиликни ривожлантириш илмий-текшириш маркази маъмуриятидагилар Сирдарёдаги балиқ миқдори нафақат сув сатҳи даражаси, балки бошқа омилларга ҳам боғлиқ дейишмоқда. Аммо марказ ходимларига кўра, улар балиқ захиралари борасидаги маълумотга эга эмаслар.\nЎзбекистон бозорларидан бирида. Фарғона.Ру © фотосурати\nЧиноз туманидаги Сирдарё кўпригидан туриб дарё тубини кўрса бўлади. Чуқур жойлари бўлмагани учун ҳам балиқчилар кўринмайди. Аммо бу ерда саёзлашиб қолган дарё ўзанини балчиқ, ахлат ва сув ўсимликларидан тозаловчи кўчма станциялари ва ер кавлагичлар тинмай ишламоқда.\n- Сирдарёда бу каби сув тақчиллиги кузатилмаган. Бунинг дарё экологиясига ва ундаги балиқ миқдорига кўрсатган таъсирини келгуси йилларда кўриш мумкин, - дея изоҳ беради Абляким Абиров.\n“Фарғона.Ру” ахборот агентлиги олдин хабар берганидек, бу йил сув тақчиллиги Марказий Осиё минтақасининг бир неча ҳудудларини қамраб олган. Тожикистон ва Ўзбекистоннинг кўплаб сув омборлари айни суғориш мавсумида деярли қуриб қолди.\nҚирғизстон гидроэнергетиклари ҳам Тўқтўғул сув омборида сув тақчиллигини қайд этмоқдалар: 2008 йил 25 августига келиб ундаги сув ҳажми бор-йўғи 9,482 миллиард куб метрни ташкил этган, холос. Бу эса ўтган йилги шу даврга нисбатан 4,202 миллиард куб метрга кам. Сўнгги йилларда ёз мавсумида Сирдарёда сув тақчиллиги одатий ҳолга айланиб қолди. Қишда эса ошиб-тошиб кетган дарё соҳил бўйи аҳолисини ташвишга солмоқда ва катта ҳудудларни сув босмоқда.\nСирдарёдаги балиқчилар. 2007 йил фотосурати. © «Фарғона.Ру»


Мавсум якунида энг кўп пахта терган Ёшлар Иттифоқи туман (шаҳар) кенгашига "DAMAS" автомобили совға қилиниши режалаштирилган 04.10.2017, Sputnik Ўзбекистон\n21:09 04.10.2017 (янгиланди: 16:07 05.10.2017)\nМавсум якунида энг кўп пахта терган Ёшлар Иттифоқи туман (шаҳар) кенгашига "DAMAS" автомобили совға қилиниши режалаштирилган\nТОШКЕНТ, 4 окт — Sputnik. Ўзбекистонда пахта ҳосилини йиғиб олиш мақсадида Ўзбекистон ёшлар иттифоқи ҳудудий кенгашлари томонидан уюшмаган ёшлардан иборат теримчилар отрядлари ташкил этилган, Самарқанд вилоятининг барча туман ва шаҳарларида 200 нафаргача аъзодан иборат 150 та отряд тузилди, деб хабар қилди "Зарафшон" нашри.\nХабарда таъкидланишича, отряд аъзолари учун зарур шароитлар муҳайё қилинган, яъни ётоқхона, иссиқ овқат, маданий тадбирлар, терим пулини ўз вақтида бериш, ҳар ўн кунда рағбатлантириш ташкил этилган.\nШунингдек, узоқ ҳудуддаги пахта даласига борадиган отрядлар учун транспорт воситаси ажратилган, тиббий хизмат кўрсатиш ҳамда хавфсизлигини таъминлаш ҳам эътибордан четда қолгани йўқ. Теримга жалб этилган ёшларнинг вақтинчалик меҳнат фаолияти иш стажи сифатида инобатга олинмоқда.\nМавсум давомида доимий фаоллик кўрсатган 200 нафар ёшларни рағбатлантириш мақсадида Халқ банки вилоят филиали томонидан чорва моллари — қўй, парранда беришни ҳам режалаштирилган.\nОтрядларнинг фаол теримчилари мавсум давомида ҳар ўн кунда ва мавсум якунида аниқланиб, рағбатлантириб борилади. Шунингдек, вилоятдаги фидойи ёшлар отрядларининг яна 150 нафар аъзолари турли йўналишларда, жумладан, "Қишлоқ хўжалиги ишларидаги фаоллиги учун" номинацияси бўйича тақдирланади. Бундан ташқари, "Энг илғор теримчи", "Энг яхши отряд раҳбари", "Энг яхши фермер хўжалиги бошлиғи", "Энг яхши маҳалла раиси", "Энг фаол ҳамкор", "Энг фаол ташкилотчи", "Энг илғор туман (шаҳар) кенгаши" йўналишларида ҳам рағбатлантирилади.\nБу ҳали ҳаммаси эмас. Ўн кунлик натижасига кўра, энг илғор туман (шаҳар) кенгаши ғолиби ҳисоб рақамига 20 миллион сўм пул мукофоти ўтказилади. Мавсум якунида эса энг кўп пахта терган туман (шаҳар) кенгаши (камида 1 225 000 килограмм)га "DAMAS" автомобили совға қилиниши режалаштирилган.


уй-жойлар - xabar.uz\nМарказий Осиё мамлакатларидаги уй-жойлар нархлари солиштирилди\nЭнг арзон уй қаерда?\nШавкат Мирзиёев Қашқадарёнинг оғриқли нуқтаси ҳақида гапирди\n30 та қишлоқ ва маҳаллалар «Обод қишлоқ» ва «Обод маҳалла» дастурлари билан қамраб олиниб, бунга 460 миллиард сўм йўналтирилади.\n«Янги Ўзбекистон» кўчасида уй-жойлар қурилади (фото)\nПрезидент Шавкат Мирзиёев 6 апрель куни қурилиш лойиҳалари тақдимоти билан танишди.\nПрезидент янги корхона ва бунёдкорлик лойиҳалари билан танишди (фото)\nШавкат Мирзиёев Нукус шаҳрида иш бошлаган пластик эшик ва ромлар корхонасини бориб кўрди.\nСамарқанд шаҳри, Қорасув массивида ОАВ вакиллари учун пресс-тур ташкил этилди. Тадбир давомида шаҳарда бўладиган ўзгаришлар ҳақида ҳам батафсил маълумот бериб ўтилди.\nАҳолини уй-жой билан таъминлашга оид Президент фармони эълон қилинди\nБитта уй-жой учун кредитнинг 10 миллиард сўмдан ортиқ бўлмаган қисми бўйича берилади.\nУлар, энг аввало, сўровнома-ариза билан мурожаат қилади.\nЭндиликда ипотека кредитини олишда қариндош бўлмаган фуқароларнинг кафил бўлишига рухсат берилади.\nНима сабабдан ушбу ҳудудлар раҳбарлари керакли ишларни амалга оширмаяпти?


ЎзА - АҚШ ва Хитой савдо уруши: Ва ниҳоят музокара!\n03.05.2018 11:59 Чоп этиш версияси\nАҚШ ва Хитой савдо уруши: Ва ниҳоят музокара!\nАҚШнинг алюминий ва пўлатга бож киргизиши Хитой норозилигига сабаб бўлди. Шундан сўнг икки давлат ўртасидаги савдо зиддияти чуқурлаша борди. Дастлаб Қўшма Штатлар ўз маҳсулотларининг интелектуал ҳуқуқлари Пекин томонидан бузилаётганини рўкач қилиб, Хитойнинг 1,3 минг номдаги товарига импорт божлар миқдорини оширди. Шу йўл билан Америка Хитой билан кўп миллиардлик савдо дефицитини камайтиришга эришмоқчи эди.\nБундан ташқари АҚШ президенти ХХР маҳсулотларига қўйиладиган импорт божлари миқдорини 100 миллиард долларга ошириш имкониятларини аниқлаш бўйича кўрсатма ҳам берди. Бунга жавобан Хитой Давлат кенгаши Қўшма Штатларнинг 106 номдаги маҳсулотига 25 фоизлик импорт божини киритиш бўйича қарор қабул қилди. Яқинда эса Дональд Трамп импорт божларининг йиллик миқдори 150 миллиард долларга чиқиши мумкинлигидан Хитойни огоҳлантирди. Бунга Пекин таҳдидга яраша жавоб бўлиши, савдо зиддиятида ғалабагача боришини маълум қилди.\nИкки давлат ўртасидаги савдо урушининг ана шундай авж нуқтасида АҚШ президенти ва ниҳоят музокара йўлини танлаган кўринади.\nРИА Новостининг хабар беришича бугун Дональд Трамп ўз “Twitter”ида АҚШ делегацияси савдо музокараларини олиб бориш учун Хитойга борганини маълум қилган.\n“Бизнинг ажойиб жамоамиз Хитойда. Улар савдода бир ҳил “ўйин қоидалари”ни келишиб олишга ҳаракат қилади. Яқин келажакда ХХР Раиси Си Цзиньпин билан яна ҳамжиҳат бўлишни кутаман. Бизнинг муносабатларимиз ҳамиша яхши бўлиб келган” деган у.\nАҚШ Ва ХХРнинг савдо борасидаги музокаралари Пекинда бугун бошланиб, эртага ҳам давом этади.\nАввалроқ Америка делегацияси сафида молия вазири Стивен Мнучин, савдо вазири Уилбур Росс, давлат раҳбари ёрдамчилари Ларри Кудлоу ва Питер Наварро, АҚШнинг Хитойдаги элчиси Терри Брэнстед кабилар борлиги, Хитой делегациясига ХХР Давлат кенгаши раҳбари Лю Хэ бошчилик қилиши маълум бўлганди.\nЭслатиб ўтамиз, жорий йилнинг 2 апрелида ўтказилган матбуот анжуманида ХХР тижорат вазирлигининг расмий вакили Гао Фен АҚШ ўртадаги савдо баҳсларида Хитой билан ҳеч қандай музокараларни олиб бормаётгани, Оқ уй бу борада хоҳиш-истакларини намоён ҳам қилмаганини иддао қилган эди.


Тухель "Реал"нинг муаммоларини очиб ташлади. Зидан жамоаси ҳар жабҳада кучсиз / CHAMPIONAT.asia\n20:00Сульшер: “Ҳозир футболчилар эмас, улар ҳақиқий қаҳрамон” 0 19:45"Барса"дан кейин "Атлетико" футболчилари ҳам олийжанобликка қўл уришди 2 19:30Сон Хён Мин барибир ҳарбий хизматга борадиганга ўхшайди 8 19:10Музейдан 10та ЕЧЛ титулини топинг 10 18:44"Аякс" "Тоттенхэм" ўйинчисини ўз сафига қўшиб олмоқчи 0 18:20Роналдиньо — бразилиялик даҳо футболчининг ғалати ҳаёти 9 18:12"Реал". Ёзда катта эҳтимол билан клубдан кетадиган ўйинчилар 17 17:48Карикатура: Футболчилар ва мураббийлар ҳам шифокорларни қўллаб-қувватлашмоқда 1 17:35Тарихда бугун: "Бейжинг" билан Тошкентда меҳмон бўлган Кримец, ёш Қосимов ҳамда Эрон гранди билан тенгма-тенг ўйнаган "Насаф" 4 17:26#Уйдабўл! Нодирхўжа Юлдашев: 2006 йил воқеалари. Ўйинни беришни сўраган мураббий, тўй ўрнига футбол ва салом техника асри! 13 17:25Koronavirus Info. Ўзбекистонда коронавирус инфекциясига чалинган беморларнинг яна 13 нафари бутунлай тузалди 5 17:12Роналду ва Месси ўртасида барча даврларнинг энг яхши ўйинчиси борасида сўровнома ўтказилди 25 17:01Миржалол Қосимов коронавирус пандемиясига қарши кураш доирасида хайрияга қўл урди 30 16:34Модрич "Реал"даги келажаги борасида бир қарорга келди 0 16:10Коронавирус сабаб "Ювентус" акциялари 21%га, МЮники эса 11%га тушди 6\nТухель "Реал"нинг муаммоларини очиб ташлади. Зидан жамоаси ҳар жабҳада кучсиз\n20 сен 2019 21:00\nТеглар : ПСЖ Реал\nПариждаги ўйин мавсум олдидан ўтказиладиган ўртоқлик учрашувига ўхшади. Икки жамоа натижа қандай бўлишига эътибор қаратмади.\nИккала клуб ўзининг асосий юлдузларисиз (Модрич, Рамос, Иско, Мбаппе, Неймар, Кавани) ўйнашди. Баҳсда қуйидаги талабларга жавоб берган клуб зафар қучди: а) тезкор гол урган б) доимий услубида ҳаракат қилган в) уйида ўйнаган.\nБу ерда 16та банддан иборат таҳлил керак эмас деб ўйлайман. Учрашувнинг ягона муҳим мавзуси - ўзгараётган Мадрид клубининг муаммолари. Шу сабабли нега Зинедин Зиданнинг жамоаси бунчалик ёмон эканлигини ўрганамиз.\n"Реал" қанчалик ёмон ўйин кўрсатди?\nПСЖ ҳар жабҳада рақибидан устун эди. Аммо "Реал"нинг муваффақиятсизлигини битта факт кўрсатиб бериши мумкин: Тезкор гол ўтказиб юборган мадридликлар жавоб тариқасида Париж клубини ўз майдонига қамаб қўя олмади. Одатда тенг жамоалар куч синашса, голдан сўнг ҳисобда олдинга чиқиб олганлар ҳимояга ўтади, мағлуб бўлаётганлар эса бор кучини ишга солиб, ҳисобни тенглаштиришга интилади.\nБу суратда тўп кўпроқ қайси ҳудудда бўлганини кўришимиз мумкин. Биринчидан, "Реал" ўтказиб юборилган голдан сўнг тўпга эгалик қилмади. Иккинчидан, қайси жамоа тўп билан бўлмасин, у доимо ПСЖ дарвозасидан узоқда юрди.\n"Реал" тўпни назорат қилганида, ҳаракатланишда жиддий муаммолар кузатилди. Пасларнинг бор-йўғи 22% рақиб дарвозасига яқин ҳудудга узатилди.\nНатижа: Жарима майдони ичидан зарбалар 7:4 ПСЖ фойдасига, голли вазиятлар бўйича 3:1, дарвозага аниқ зарбалар 5:0. Ҳудуд, тўпга эгалик қилиш, ўта хавфли ҳужумлар - барча кўрсаткичлар бўйича ПСЖ рақибидан устун эди.\nПрессинг - энг жиддий муаммо\n"Реал" рақиб майдонида прессинг уюштира олмади, шу сабабли Мадрид клуби тўпга эгалик қилмади ва уни ўз томонига қамай олмади. ПСЖ ўйинни 90% аниқ пас билан якунлади - Тиаго Силва ва Преснел Кимпембеларнинг узатмаларидаги аниқлик 96%га етди.\nПСЖ тўпга эгалик қилганида икки хил вазият бўлди. Биринчиси - "Реал" 4-1-4-1 схемасида (ҳар доим ҳам тартибга эътибор қаратилмади) ҳаракат қилди ва рақибга умуман босим ўтказмади.\nИккинчиси - 4-4-1-1. Бу схемада гоҳида Кроос, гоҳида Хамес қолганлардан ажралиб, пассив босим ҳосил қилди. Рақибда муаммо туғилиши учун бу етарли эмас.\n"Реал" жамоавий прессинг амалга оширишни эплай олмади. Бу ерда Хамес ва Кроос фақат бир футболчига ўйнади (иккала жамоа 4-3-3да ўйнади, "Реал" фақат икки футболчини ёпди, Касемиро орқароқда ҳаракат қилди, Гейеда эса "қўриқчи" йўқ). Азар назария бўйича Гейени ёпиши мумкин.\nАслида эса у Гейе ёки Меньедан бирини танлай олмай, кимни қўриқлашни билмаяпти. Гейе тўлиқ эркин, тўп билан бўлиб турган Кимпембега ҳеч ким босим ўтказмаяпти.\n"Реал"да прессинг бўйича аниқ кўрсатмалар йўқ. Жамоанинг бир қисми биринчи, қолгани эса бошқа режа бўйича прессинг уюштиришидан қўрқинчлироқ нарса йўқ.\nМуваффақиятсизликлар тез-тез такрорланди. Масалан, юқоридаги суратда "Реал" яна марказда прессинг амалга оширяпти. Энди хатто барча ярим ҳимоячларни ёпишди (Касемиро олдироққа чиқди), аммо иккита вазиятга эътибор беринг: 1) ўз ярим майдонида персонал прессинг уюштириш катта таваккал ҳисобланади, одатда буни рақиб дарвозаси олдида амалга оширишади 2) Бундай прессингдан мақсад - тўп қабул қиладиган барчани ёпиш, суратда эса яна Кимпембе бўш.\nҲеч бир топ клуб бунчалик ёмон прессинг уюштирмайди. Бу услуб ёки мураббий кўрсатмасига боғлиқ нарса эмас: Минимал прессинг доимо керак, акс холда Париж - "Реал" учрашувидаги сценарий такрорланади. Асосий режангиз прессинг бўлмасин, аммо босимсиз муваффақиятга эришмайсиз.\nАвваллари Зиданнинг "Реали" прессингда жуда яхши ҳаракат қиларди. Франциялик "Қироллик клуби"даги иккинчи мавсумида рақибни жуда юқорида кутиб олишга ҳаракат қилди, аммо вақт ўтиши билан агрессив босимдан воз кечди. Бироқ "қаймоқранглилар" вақти-вақти билан намунали прессинглаш уюштириб туришди. Ундаги муҳим ролни Лука Модрич ўйнади. Ҳамма гап Модричда деб ўйласангиз адашасиз. Муаммо каттароқ.\nБэйл ва Азар ҳимояга ёрдам бермаяпти\nАгар прессинг бўлмаса позицион ҳимояда ишончли ҳаракат қилиш лозим. "Реал"да бундай эмас. Қанотдаги машҳурлар вазиятни оғирлаштирмоқда: Эден Азар ва Гарет Бэйл ҳимояга қайтмаслиги билан машҳур. Таркибда бундай футболчи битта бўлса, жамоани унга мослаштириш мумкин. Бироқ икки "қайтмас" - хаддан ташқари кўп. Айниқса марказда секин ҳаракатланадиган Кроос ва ҳимояга жуда кам ёрдам берадиган Хамес бўлса.\nПСЖ айнан қанотларга босим ўтказди. Деярли барча вазиятлар чап ёки ўнгдан бошланди. Чап қанот ҳимоячиси Хуан Бернат иккита голга ассистентлик қилди. Баъзида ҳужум қанотда бошланди, баъзида эса марказдан ўйнаш учун футболчилар етишмади.\nОмадсизликнинг биринчи тури - Азар жуда юқорида бўлгани туфайли Ферлан Менди 2га 1 қолиб кетди:\nИккинчи тури - Бэйл кераксиз пайтда Ди Мария ортидан таянч ярим ҳимоя ҳудудига сурилди:\nКейин энг муҳим вазиятда Гарет вазиятдан тушиб қолди - ПСЖ 4га 3 чиқди. Айан шу тўртликдаги Ди Мария гол урди.\nПастдаги сурат эса иккинчи голдан олдинги вазият. Таянч ҳудуди бўш, чунки Азар олдинда қолиб кетгани учун Кроос ва Касемиро унинг жойини ёпишди. Сюрприз сюпризга боғланиб голга айланди:\nАзар ва Бэйлнинг муаммоси бир хид эмас - улар баъзида эътиборни йўқотишади, баъзида футболчилар жуда олдинда, баъзида эса жой танлашда адашишади. Бу ерда уларнинг айби йўқ. Улар ҳаракат қилишди, шунчаки бундай иш билан кўп шуғулланишмаган.\nУзоқ муддатли режада битта ечим бор: Азар ёки Бэйл захирада қолади. Прессинг яхшиланган тақдирда ҳам бу керак. Ким? Бэйл бўлса керак, аммо бу қийин. Гарет - мавсум стартидаги жамоанинг энг ёрқин футболчиси, аммо Азар - асосий юлдуз.\nЯна бир муҳим жиҳат: Тухель бу камчиликни жуда яхши тушунди. Икки қанот ҳимоячиси жуда юқорида ўйнади, ярим ҳимояда мувозанат бўлиши учун бирданига икки "бузувчи" (Маркиньос ва Гейе) майдонга туширилди. Яхши иш берди, аммо бошқа рақиблар "Реал"ни бундай жазолай олмаса керак.\n"Реал" ҳаводан бўладиган узатмалардан воз кеди, аммо унинг ўрнига бошқа услуб топмади\n"Реал" қанотдан бор-йўғи 9та узатма амалга оширди. Сўнгги йилларда жамоанинг битта баҳсдаги ўртача кўрсаткичик 20тадан пасаймаган эди. 9та узатма - бошқа услубга ўтаётган жамоанинг натижаси (масалан, марказдан). Аммо "Қироллик клуби"нинг узатмалардан воз кечиши фойда бермади, чунки унинг ўрнига бошқа услубдан фойдалана олмади.\nТаркибда Азар бўлса, узатмалардан фойда йўқ, шу сабабли қарорни тушунса бўлади. Аммо услубни энди излашаётгани жуда ғалати. "Реал" мавсумнинг илк ўйинларида қанотдан узатмалар орқали ўйнади. Бу вақт ичида янги услубни излаш керак эди. Натижа: Азар майдонда, бироқ марказ орқали ўйнаш услубининг тизими йўқ.\nИкки асосий муаммо - марказ орқали ҳаракатланишда вариантлар йўқ ва рақибнинг таянч ҳудуди тўлдирилмади. Пастдаги суратга назар ташланг. Бундай вазиятда ҳужумга ўтиш жуда қийин, хатто Хамес ва Кроос билан ҳам.\nЯна 5га 1 ва рақиб таянч зонасида "Реал" футболчиси йўқ.\nБу иссиқлик картасида "Реал" рақиб таянч зонасида умуман ўйнамаганини кўришимиз мумкин.\nБу ғалаба ПСЖни Чемпионлар лигасининг фаворитларидан бирига айлантирадими?\nЙўқ, биз ПСЖ ҳақида ҳеч нарса била олмадик.\nТухелнинг қанотларни ишлатиб, икки "бузувчилар"дан фойдаланиши яхши фойда келтирди. ПСЖнинг доимий ўйин услуби ҳам ёрдам берди. Устунлик ва ғалаба - адолатли натижа.\nАммо Кавани-Неймар-Мбаппе учлиги ўйнаган баҳсларда ҳаммаси бошқача бўлади. Бошқа қарорлар қабул қилинади. ПСЖнинг трансферларини мақташ мумкин - у ерда ҳаммаси тўғри амалга оширилган, Тухель керакли футболчиларни қўлга киритди. "Жамоада Гейе бўлиши учун кўп курашдим. У ҳақиқий машина. Гейе ҳеч қачон тўхтаб қолмайди ва тўпни олиб қўйишдан чарчамайди" - деди Томас.\nЖамоа евромуваффақиятларга яқинлашиб олди. Аммо бу ўйингача маълум эди. Тухель ЧЛдаги ғалаба ҳақида савол берса, матбуот-анжуманини тарк этиш билан таҳдид қилганди.\n"Реал". Ёзда катта эҳтимол билан клубдан кетадиган ўйинчилар 17\nМодрич "Реал"даги келажаги борасида бир қарорга келди 0\n"Манчестер Юнайтед" ПСЖ футболчисига қизиқмоқда 2\nКоронавирус пайтида футболчилар қандай либосда ўйнашган бўларди? 10та топ-клуб учун дизайн яратилди 15\n"Манчестер Сити", "Барселона", "Ливерпуль"... Коронавирус сабаб энг арзонлашадиган жамоалар 4\n"Барселона" Гризманни 100 млн еврога сотиши ёки Неймар трансферига қўшиши мумкин 4\nПСЖ футболчиси учун “Барселона” ва “Арсенал” курашга киришади 0


Шавкат Мирзиёев — сирдарёлик отахонга: Сизни бу йил оилангиз билан менинг ҳисобимдан Ҳажга жўнатамиз (видео) » Ўзбекистон янгиликлари – Zamin.uz\nШавкат Мирзиёев — сирдарёлик отахонга: Сизни бу йил оилангиз билан менинг ҳисобимдан Ҳажга жўнатамиз (видео)\nЎзбекистон Президенти Шавкат Мирзиёев Сирдарё вилояти Сайхунобод туманида истиқомат қилувчи нуроний Бахтиёр ота Тоғаевни ўз ҳисобидан Ҳаж зиёратига юборишини маълум қилди. Бу ҳақда 13 апрель куни Сайхунобод туманида Президент раислигида бўлиб ўтган йиғилишда айтиб ўтилди. «Ўзбекистон 24» телеканали ушбу йиғилишдан репортаж намойиш этди.\nЙиғилишда сўзга чиққан Бахтиёр ота Тоғаев Президентнинг асаларичилик тўғрисидаги 2017 йилги қароридан сўнг уч қути асалари олиб боққани, ҳозирда уларнинг сони 40 қутига етганини маълум қилди.\n«Уйда бекор ўтирмайлик деб, бир хайрли ишга қўл урдик. Бахт шаҳри билан Сайхунобод орасида канал билан йўл бор, ўртаси қаровсиз ер эди. Нарса экиб бўлмайди. Ўша ернинг оралиғи бир километр. Мен шу ерга терак эксак, деб сўрадим. Водийдан кўчатлар олиб келиб, ерга қадаб, экдик, бир чиройли маскан бўлди. Туманимизга келган меҳмонларнинг ҳаммаси ҳавас қилиб кетади», — деди Бахтиёр Тоғаев.\nУнинг бу сўзларига жавобан Президент шундай деди: «Мен ҳам кўрдим, мен ҳам ҳавас қилдим». Отахон сўзида давом этди: «Раҳмат! Мана энди терак экилган ернинг давоми бор, шунча йил турди, ҳеч ким қарамади, илтимос қилиб, у ерни ҳам олдик-да, бу йил 12 мингта терак кўчати экдик. Ният қилиб қўйдик — Худо хоҳласа, мана шу теракларимиз етилса, умр йўлдошимизни ёнимизга олиб, Ҳаж ибодатини бажариб, элимизга, халқимизга дуо қилиб келиш ниятидамиз».\nОтахоннинг сўзларидан мамнун бўлган Шавкат Мирзиёев уни ибрат қилиб кўрсатди, ўз навбатида, шундай деди: «Сиз бир ният қилдингиз — юртимизнинг тинчлиги, осойишталиги кўз тегмасин-да, одамларимизнинг бағрига салгина бўлса ҳам манфаат тегсин, салгина бўлса ҳам тирикчилиги ўзгарсин, деган ниятда яшаймиз. Шунинг учун менинг бир истагим, ниятим бор — бу йил сизни оилангиз билан ҳар бир мўмин-мусулмон ният қилган жойга — Ҳажга жўнатсак, ўзимнинг ҳисобимдан».\nЯнгиликлар » Жамият » Шавкат Мирзиёев — сирдарёлик отахонга: Сизни бу йил оилангиз билан менинг ҳисобимдан Ҳажга жўнатамиз (видео)\n21:02 Шавкат Мирзиёев: "Биз уйғонишимиз керак!" (видео)\n11:03 Бугун Шавкат Мирзиёев Москвага жўнаб кетади\n15:00 Мактаб директорларини калтаклаган ҳоким устидан прокуратура текширишни бошлади


4 ҳафталик ҳомилани олдирса бўладими\n20:08 / 26.04.2016 2089 pdf Ўқиш режими + -\nСАВОЛ: Ассалому алайкум ва раҳматуллоҳи вабарокатуҳ! Муҳтарам Шайх жаноблари! Биродаримизнинг аёллари 4 ҳафталик ҳомиладор эканлар. Аёлнинг оёқларидаги томирлар ҳомила сабабли қаттиқ шикастланиш арафасида эмиш. Аёл саломатлигини асраш мақсадида мазкур 4 ҳафталик ҳомилани олдирса бўладими, яъни бунинг шаръий ҳукми қандай?\nАллоҳнинг шариати бўйича иш тутишга ҳаракат қилиш катта бахтдир. Аллоҳ ўша бахтдан баҳраманд бўлишни насиб этсин!\nБу саволга «Мажмаъу Фатово аш-Шаръийя» номли китобда мўътабар фуқаҳолар гуруҳи, томонидан берилган фатво ила жавоб беришга ижозат этгайсиз:\n«Ҳомиласига бир юз ўн кун тўлган аёлнинг ҳомиласини олдириш мумкин эмас. Фақатгина онанинг ҳаёти ҳомила туфайли муҳаққақ хатарга дуч келсагина рухсат берилади.\nҲомила қирқ кунлик бўлишидан олдин эр ва хотиннинг розилиги ила уни олдирса бўлади.\nҲомила қирқ кунликдан ўтса ва бир юз йигирма кунга етмаса, фақат қуйидаги икки ҳолатдагина уни олдириш жоиз бўлади:\nАгар ҳомиланинг қолиши онага чидаб бўлмайдиган равишда қаттиқ зарар етказадиган ёки туғишдан кейин ҳам давом этадиган бўлса.\nАгар бола жисмида, ақлида тўғриланмайдиган камчилик ва нуқсон билан ту-ғилиши аниқ бўлса.\nҲомилани олдириш зарурлигига камида учта адолатли мусулмон мутахассис табиблар гуруҳи иттифоқ қилиши лозим».\nБиз ўзимиздан қўшимча қилмоқчимизки, бу ишда ота-она ҳам, табиблар ҳам Аллоҳга тақво қилиш аососида иш тутсинлар. Валлоҳу аълам.\nАммо эркак ва аёлларнинг намоз ўқишида ҳам бир қанча фарқлар бор экан.\n20:08 / 26.04.2016 1228\nУйда мушук боқиш мумкинми?\n20:09 / 26.04.2016 3140\nҚандай ғийбатга рухсат этилган?\nҒийбатнинг катта гуноҳ эканини биламан. Киши ўзи йўқ пайтида унинг камчиликхатоларини гапириш ғийбат саналади. Лекин шундай ҳолат ҳам борки, ўз давоми...\n1211 16:03 / 24.04.2016\n2695 13:30 / 12.12.2017\nСаволАссалому алайкум Ҳурматли устозлар, танишим менга чап қўлда таомланиш ҳалол деб айтияпти. Сизлардан илтимос шу масалага ойдинлик киритиб берсангизлар. давоми...\n3393 09:30 / 21.03.2018\nСаволАссалому алайкум Бу саволни бир аёл илтимос қилганди сўраб бeринг дeб йўқ дeя олмадим.Қирғизистонликман, Ўзбекистонга кeлинман. Ҳар икки ойда кирди чиқди давоми...\n1737 09:30 / 02.03.2018


Бугун шонли тарихимизга назар ташлар эканмиз, ғариб ва паришон кунлар орасида кўнглимизни тоғдек кўтарадиган замонлар аксини ҳам кўрамиз. Дунё аҳлига муаллим бўлган, бугунги замонавий илм-фаннинг таъмал тошини қўйган, соф инсоний маданият таълимотини яратган улуғларимиз, юртнинг шаъну шавкатини юксалтирган жаҳонгирлар, фотиҳлар кўз ўнгимизда бир-бир намоён бўлади. Тарих қатидаги бу нурли кунлардан кўнглимизга ғурур ва ифтихор ҳислари кўчади.\nАслида қўлга киритилган бу ютуқ ва муваффақиятларнинг бир сири бор эди. Бу — аждодларимиз ғоясининг манбаи имон эди. Улар ўзига боғланганларни ботқоқликдан тортиб чиқарадиган халоскор риштани, инсон ақли ўйлаб топган ҳар қандай ...изм-пизимлардан устун бир ҳаёт низомини тўғри топган эдилар. Бу низомнинг ҳар бир жумласида инсон ҳақлари, ватан ва миллат манфаати муҳофаза қилинганди. Бу ғоя ўчирмоқчи бўлиб пуфлаганинг сайин яна-да ловуллаб ёнадиган бир олов эди. Унда миллий ва диний, руҳий ва жисмоний, моддий ва маънавий ҳаёт изчиллик билан қамраб олинганди. Мана шу дастуриламал миллатимизни тараққиёт пиллапояларидан дунё саҳнасига олиб чикди. Бугун ҳамма жойда — Осиёда, Африкада, Европа ва Америкада ана шу тараққиётнинг нишоналарини кўришимиз мумкин. Ахир бугун Ибн Сино деса ким танимайди? Ал-Хоразмий бўлмаганда инсоният яна қанча вақт санокдан адашиб юришини бугун ҳеч ким билмайди Замахшарий бўлмаганда араблар ўзларининг грамматикасини ўзлаштиролмасликларини бот-бот тан оладилар. Аммо бир аламли жойи бор: гарчи бугунги тараққиёт дарахтининг илдизлари бизнинг заминда бўлса-да, бошқа ўлкаларда мева берди. Бунга ҳеч ким айбдор эмас, ҳаммасига ўзимиз айбдормиз. Асрлар ўтиши билан асл маслакдан узоқлашиш бошланди. Кишилар бир-бирларининг ҳақларига риоя қилмай қўйдилар. Маънавий хасталик бошланди. Жоҳиллар жасур бўла бошлади. Бу эса душманларимиз учун айни муддао эди. Улар бизни ўзимиздан ҳам яхши билишарди. Куч-қудратимиз ва маънавиятимизнинг асл манбаи уларга жуда яхши маълум эди. Шунинг учун ҳам улар даставвал эътиқодимизга ҳужум қилишди. Имонимизни заифлаштириб, бизни руҳан чўктиришга бошлади. Улар бизнинг дин ва имон атрофидаги жипслигимизни парчалашни, қудратимизни заифлаштиришни, азму шижоатимизни синдиришни, асл мақсадимиздан оғдиришни, йўлдан озиб, бекорчи нарсалар билан овунишимизни хоҳладилар. Уларнинг хоҳишлари амалга ошди. Имон заифлашди. Оммавий лоҳаслик ва лоқайдлик бошланди.\nТарихни варақлаймиз... "XIX аср ўрталарида бошланган рус истилоси пайтида нафақат аҳолиси қаршилик кўрсатган шаҳар ва қишлоқлар, балки масжид ва мадрасалар ҳам тўпга тутилди. Чор ҳокимиятидан кейин тарих саҳнасига чиқиб, ер юзининг олтидан бир қисмини идора қилган большевиклар эса шу ваҳшийликни ўзларига хос изчиллик билан давом эттириб, меъморий ҳамда диний-маърифий обидаларни вайронага айлантирдилар".\n"1873 йилнинг 29 май куни босқинчиларнинг ҳарбий юришлар ва қирғинбаротлар оловида тобланган кўпсонли қўшинлари хонлик пойтахти Хива қалъасига бостириб кирди, муқаддас жойларни оёқ ости қилди, асосий зарба диний ва миллий қадриятларга қаратилди".\nЎшанда Хива қалъасига 40 дан ортиқ замбаракдан масжид-мадрасаларга, мақбара ва минораларга қарата тўп отилган. Шаҳарнинг айни кунларда ҳам кишининг ақлини шошириб қўядиган даражадаги салобатли Жума масжиди тўпга тутилаётган пайтда масжид минорасида азон овози янграётган экан. Бу — кўнгилга тажовуз эди. Зеро, асл қудрат кўнгилдадир.\nНима бўлганда ҳам бизнинг миллий маслакларимиз, орзуларимиз парчаланиб кетди. Душманлар ичимиздаги ғофиллардан унумли фойдаландилар. Уларга бири-биридан хатарли имтиёзлар беришди. Замонлар келди, бу "имтиёзли"лар миллатимиз эътиқодини бутунлай йўқотиш йўлида кўп қаҳрамонликлар кўрсатишди. "Худони кўрсат, отаман!", деб осмонга ўқ узган бадбахтлар ҳам шулар эди. "Камсомол камсомолга ҳалол", деб никоҳсиз оилалар барпо қилганлар, отасига жаноза ўқиганни сазойи қилганлар ҳам шулар эди.\nОтам ҳикоя қилади: "Буғдой ўрими авжига чиққан кунлар эди. Моҳи Рамазон бошланиб қолди. Саратон иссиғи ёндираман дейди. Айни кун тиккага келган пайтда узокдан раиснинг машинаси кўринди. Комбайннинг соясида гурунглашиб ўтирган йигирма чоғлик ўримчилар бирдан хушёр тортдик. Машина рўпарамизга келиб тўхтаб, раис билан яна икки нафар шляпали нусха тушди. Келганлар билан бир-бир қўл бериб куришдик.\n— Ким рўза тутган? — деди шляпалардан бири қовоғини солиб.\nРаиснинг ишораси билан "ҳеч ким" деб бош ирғадик биз ўримчилар. Шунда шляпанинг иккинчиси сояда турган кўзачани олди-да, .ёнида турган шофёрга узатди.\n— Қани, бошла!\nШофёр ҳаммага бир-бир сув ичира бошлади. Ичимизда тўрт-беш нафар рўзадорлар бор эди. Азбаройи қўрққанидан улар ҳам ичиб юборишди.\n— Энди раисга бер! — деди шляпалардан бири.\n— Раис бува, узр энди, биласиз, бу партия топшириғи!\nРаиснинг ранги қув учди. Раис асли илм-маърифатли кишиларнинг зурриёди эди. Биз яхши билардик, у киши ҳеч қачон рўзани тарк қилмасди. Раиснинг қўллари титраб шофёри узатган кўзачани олди. Унинг кўзларидаги ғилт-ғилт ёшни ҳаммамиз кўриб турардик. Раис кўзачадан бир қултум сув ичди-да, индамай машинага кириб ўтирди".\nНе ажабки, бу "шляпалар" ҳам ўзимизники эди. Улар ўз ичимиздан мафкуравий, эътиқодий ва маданий курашлар учун танлаб олинган қуллар эди. Аммо тарих гувоҳ: эзгуликни енгиб бўлмайди! Ўша раиснинг кўз ёшлари беҳуда кетмади. Бир аср аввал Хивадаги Жума масжидида, оловлар халқасидан чиқиб кўкка ўрлаган нидо Яратган зотга етиб борди. Муҳташам тарих зарварақларида яна нурафшон кунларимиз кўрина бошлади.\nҲа, озодлик тасодифлар маҳсули эмас. Негаки, мўйсафид тарих саҳифасининг қайси қаторида озодлик ҳақида ёзилган бўлса, албатта унинг давомида курашлар ва қурбонлар ҳақида ҳам ёзилган. Ҳуррият ҳеч кимга, ҳеч қачон, ҳеч қаерда совға қилинган эмас.\nИстиқлолга эришгач, биз яна эртанги кунимиз равнақини тикланажак тарих тимсолида кўрдик. Не тонгки, бу йўлдаги саъй-ҳаракатларимиз бугун ўз самарасини беряпти. Дунё машҳурларидан бири: "Агар ғафлатда ётган халқни уйғотмоқчи бўлсанг, даставвал унинг тарихини уйғотгин", деган эди. Бутун тарих уйғонди. Унинг чанг босган саҳифаларида боболаримиз шижоати ҳам қўшилиб уйғонди. Ана шу шижоат бугун бизнинг қалбларимизга-да, билакларимизга-да кўчяпти.\nБироқ бир ҳақиқатни унутмаслигимиз керак: ҳали уруш тугагани йўқ. Бўйсундириш шоуси ҳамон давом этмоқда. Бу "катта ўйин"нинг услублари ўзгарган, холос.\nБу шундай услубки, эндиликда бировнинг ватанига қурол кўтариб бориш шарт эмас. Чингизхондек лак-лак черик тўплаш ҳам шарт эмас. Эндиги босқинчилик шинамгина хоналарда ўтириб амалга оширилмоқда. Бутун бошли миллатларни йўқ қилиш, динидан, тарихидан, маданиятидан ажратиш, беҳуда ва бекорчи нарсалар учун миллиардлаб кредитлар ажратиш ва провардида иқтисодий қарам қилиш сингари маккор ўйинлар авжига чиқмокда.\nБу шундай услубки, улар бири-биридан жозибали шиорларни ўртага ташлайдилар. Гарчи ўзлари амал қилмасалар-да инсон ҳуқуқлари ва демократия ҳақида оғиз йиртадилар. Улар авратларини бор бўйига очиб юришни демократия, эркак билан эркакнинг никохдан ўтишини инсон ҳуқуқлари дейдилар. Ана шундай чиркин қутқу билан ўзларига маҳлиё қилмоқчи бўлишади.\nБуларнинг ҳаммаси том маънода инсон қалбига тажовуздир. Инсон қалбини бўйсундириш унинг ватанини бўйсундиришдир. Ўз тарихидан, динидан, маданиятидан ажралган инсондан-да хатарлироқ қурол бўлмайди. Бугунги "ўйин"ларнинг энг ташвишли жойи ҳам шунда.\nДарвоқе, биз ҳар доим мустақиллик ҳақида гапирар эканмиз, даставвал унинг яшаш тарзимизга берган имкониятлари хусусида айтамиз. Ваҳоланки, мустақиллик манфаат эмас, мустақиллик - масъулият. Озодлик яшаш учун эҳтиёжгина эмас, балки яшашнинг ўзидир. Озодликка фақат мустақил фикр ва ақлгина эҳтиёжманд бўлади. Ҳурлик заминдаги ҳамма тушунчалардан юксакда туради. Дунёдаги муқаддасликларнинг энг аввали ҳам озодликдир. Ҳеч ўйлаб кўрганмисиз, дунёда нимаики муқаддас бўлса, у ҳимояга муҳтож. Модомики, шу муқаддасликдан баҳраманд бўлишни истар эканмиз, уни ҳар ким ўз сўзи ва амали билан ҳимоя қилишга мажбурдир.


Ноҳақ ҳукмдан норози ота-оналар дўппосланди - BBC News O'zbek\nНоҳақ ҳукмдан норози ота-оналар дўппосланди\n11 Ноябр 2017\nФото муаллифлик ҳуқуқи BBC O'zbek\nҚийноқларга тутилган фарзандлари яна айбдор деб топилганидан норози ота-оналар Навоий вилоят суди биноси олдида 9 ноябрь куни норозилик намойиши уюштирди.\nОта-оналарнинг Би-би-сига айтишларича, кўп сонли милиция ходимларининг ҳозирлигида номаълум аёллар норозилик намойиши ташкилотчиларига ҳужум қилганлар, плакатларини йиртиб ташлаганлар.\nВидеони BBC O'zbekнинг YouTubeдаги каналида томоша қилинг\nОта-оналар сўзларига кўра, ноҳақ ҳукмдан норози инсонларга ташланганлар енгил табиат аёллар бўлган.\nПикет ташкилотчилари дўппосланишини Навоий шаҳри милицияси ходимлари бефарқ кузатиб туришган, фуқаро кийимидаги ходимлар эса Навоий вилояти суди олдида бўлаётган тартибсизликни видео тасвирга туширишда давом этаверган.\nНорозилик амалиёти иштирокчилари ҳам ўзларига нисбатан бўлаётган қонунга зид ҳаракатларни мобиль телефонларида тасвирга туширган.\n"Навоийдаги куч тизимларига Мирзиёевнинг кучи етмайдими?"\nТергов давомида майиб қилинган фарзанднинг онаси Мирзиёевга мурожаат қилди\nТошкентда "қийноққа тутилганлар"нинг яқинлари намойиш ўтказди\nМилиция ходимлари айрим мобиль телефондаги видеоларни ўчириб ташлашга мажбур қилган.\nТасвирга олаётган бошқа пикет иштирокчиларига эса "бундан кейин Навоийда юришингни ўйла!" деган огоҳлантириш-таҳдидлар ҳам янграган.\nОта-оналарнинг ҳамда адвокатларнинг маҳкамани бошқа вилоятда ўтказиш талабларига қарамасдан, 9 ноябрь куни Навоий вилоят судида диний экстремизм ва терроризмда айбланган 4 йигитнинг аппеляция суди бўлиб ўтган.\nАйбланувчилар дастлабки тергов мобайнида шафқатсиз қийноқларга тутилганлари ва қийноқлар остида айбига иқрорлик кўрсатмаларига имзо чекишга мажбурланганлари ҳақида гапириб берган.\nШунингдек, маҳкумлар қариндошларининг Президент Шавкат Мирзиёевга, Республика Бош прокурорига ва оммавий ахборот воситаларига шикоятларидан кейин ўзларига жисмоний ва руҳий тазйиқлар бўлгани ҳақида аппеляция судига сўзлаган. Уларнинг эътирозларини судя инобатга олмаган.\nЭрталабки соат 10 да бошланган ва кечки соат 19 да тугаган маҳкама дастлабки суд қарорини ўзгартиришсиз қолдирган.\nВидео "Навоийдаги куч тизимларига Мирзиёевнинг кучи етмайдими?"\nВидео Тергов давомида майиб қилинган фарзанднинг онаси Мирзиёевга мурожаат қилди


Никоҳланишдан олдинги тиббий кўрикдан муддао нима? | DNK.UZ\nЁшлар ўз никоҳларини қонунлаштириш учун дастлаб, фуқаролик ҳолатлари далолатномаларини ёзиш идораси (ФҲДЁ)га ариза берадилар. Ариза берилган кундан бошлаб, бир ой муддат белгиланади. Шу жараёнда ўйламасдан, бир-бирларини яхши билмасдан шошилинч никоҳланишнинг олди олинади, никоҳга монелик қиладиган ҳолатлар бор-йўқлигини текшириб кўришга вақт берилади. Ёшлар бу вақт ичида аниқ бир тўхтамга келадилар.\nБўлажак келин ёки куёвда маълум нуқсонлар борлиги ва оилада соғлом фарзанднинг туғилиши учун тўсқинлик қилувчи омилларни бартараф этиш, айниқса, соғлом оилани шакллантириш, ирсиятга боғлиқ ва туғма касалликларга чалинган болалар дунёга келишининг олдини олиш мақсадида ёшлар тиббий кўрикдан ўтишлари белгилаб қўйилган (Ўзбекистон Республикаси Оила Кодекси, 17-модда).\nТиббий кўрик ўтказилишидан кўзда тутилган мақсад қуйидагилар:\nНикоҳланувчиларнинг ўз соғлиқлари ҳақида тўла маълумотга эга бўлишлари.\nФарзанд кўришга лаёқати бор-йўқлигини аниқлаш.\nТуғилажак фарзандлар ирсий ва жисмоний нуқсонсиз бўлишига эришиш.\nЙигит билан қизда ҳаёт учун хавфли касалликлар аниқланса, никоҳгача уларни даволаш ва дарддан фориғ бўлишларига имкон яратиш.\nНикоҳдан кейинги касалликлар (бепуштлик, касаллик асорати туфайли, бўлғуси ота ёки онанинг ҳаётига хавф солувчи ҳолатлар, ногирон бола туғилиши)нинг олдини олишдан иборат.\nЁшлар ариза топширишгач, йўлланма билан ўзлари яшаётган ҳудуддаги тиббиёт муассасаларига юбориладилар. Улар руҳий, наркологик, таносил касалликлари ва сил хасталиги ҳамда ОИТС (СПИД) бор-йўқлигини аниқлаш мақсадида тиббий кўрикдан ўтишлари шарт. Бу билан келгусида ногирон фарзанд туғилишининг олди олинади.\nБўлғуси куёв ёки келин таносил касаллиги ёки иммунитет танқислиги вируси (ОИВ) борлигини яширса, бундан хабар топган йигит ёки қиз судга мурожаат этган ҳолда никоҳ ҳақиқий эмас, деб топилади. (Ўзбекистон Республикаси Оила Кодекси, 49-модда).\nТиббий кўрик нафақат оила пойдевори мустаҳкам бўлишига имкон яратади, балки ёшлар соғлигини ҳар томонлама тўла кафолатлайди.\nБарча ФҲДЁ идоралари қошида “Ёш оила мактаби” ташкил этилган. Уларда бўлғуси оиланинг соғлом ҳаёт кечириши ва учраши мумкин бўлган турли касалликларнинг олдини олиш борасида ёшларга тушунтириш ишларини олиб бориш йўлга қўйилган. Хуллас, соғлом авлодни дунёга келтириш ва вояга етказишдек ўта масъулиятли вазифанинг бажарилишига ҳамма ўзини масъул деб билса, жамиятимизнинг маънан ва жисмонан соғломлиги таъминланган бўлур эди.\nМутахассис: Дилафрўз ҚУРБОНОВА,\nРеспублика ихтисослаштирилган акушерлик ва гинекология\nилмий-амалий тиббиёт марказининг илмий ходими,


14:49 / 31.10.2014 | "Зикр Аҳлидан Сўранг" | 2463\nРасулуллоҳ соллаллоҳу алайҳи васалламнинг меросхўрларидан бўлмиш ҳурматли Устоз! Аллоҳ таоло динга қўшаётган бебаҳо хизматларингизни Ўзи кўплаб ажрлар билан мукофотласин! Биз ёш илми толиблар сизнинг илм булоғингиздан кўп йиллар баҳраманд бўлишликни насиб қилсин! Аллоҳ таолонинг билдирганича ва Сиз муҳтарам устознинг тавсия қилган китобларингизни ўқиб, бемазҳаблик қанчалар залолат эканлигини билиб олдик. Бемазҳаблар қилаётган иддаоларни яхшилаб ўқиган инсон уларнинг мазҳаб тутганларга нисбатан туҳмат, бўҳтон, тўқима гапларни тарқатаётганларини билиб олади. Минг афсуслар бўлсинки, бу илмкўрларнинг («нонкўр» сўзини буздим. Мени кечиринг, устоз! Бундан бошқа мулойимроқ сўз топа олмадим) ўзбек тилига таржима қилинган китоблари, веб саҳифалари диний илмлардан унчалик билими йўқ, оми инсонларнинг бошини гаранг, паришон қиляпти. Эҳтимол, мен айтмоқчи бўлган нарса унчалик муҳим эмасдир, лекин мен бу мавзуга эътибор қилиш керак, деб ўйладим. Уларнинг китобларида ва веб саҳифаларида келтирилган ҳадисларнинг тагига «шайх Албоний саҳиҳ деган» ёки ўша киши «заиф деган» каби ибораларни келтиришади. Ман шайх Албоний ва у кишининг илми ҳақида ҳақида бирор ноўрин сўз айтишдан тийиламан. Чунки бундай нарсаларни олим кишилар гапириши лозим деб биламан. Зеро бу ҳадисларнинг даражаларини бир неча аср олдин муҳаддис уламоларимиз белгилаб, илмий мерос сифатида қолдириб кетганлар. Энди ўша ҳадисларни бизга қолдириб кетган уламоларнинг гапи қолиб, бир кишининг гапи ёзилиши бошқа муҳаддисларга нисбатан ҳурматсизлик эмасми ахир? Сиз устознинг китобларингизда бирор ҳадис келса, кимлар томонидан ривоят қилинганлиги аниқ-тиниқ қилиб ёзилган. Бу ҳам бир омонатдорлик бўлса керак деб ўйлайман. Устоз, бирор ҳадиснинг ким томонидан ривоят қилинганини билмаган ҳолатда ўша ҳадисни айтиш яхшими? Ҳадиснинг кимлар томонидан ривоят қилинганини аниқ била туриб, бирор бир ровийсини айтмаслик қандай бўлади? Бу борада мазҳаб уламоларимиз бирор китоб ёзганмилар? Сизни ҳар хил саволлар билан безовта қилаётганим учун маъзур тутинг. Вақтингизни олганим учун узр сўрайман! Аллоҳ таолодан сизга ва аҳли оилангизга офиятни сўраб дуо қилиб қолгувчи мухлисингиз Жаҳонгирхон!\n- Муҳтарам Жаҳонгирхон! Мактубингиз учун ташаккур. Аллоҳ таолога шукрлар бўлсин, сизга ўхшаган кишиларимиз кўп ва кундан кунга кўпайиб боришмоқда. Китобларни ва сайтдаги маълумотларни ўрганиб, ўзини ўнглаб олаётганлар ҳам давомли равишда кўпайиб бормоқдалар. Яқинда бир имом домла билан кўришганимизда, ташаккур айтиш асносида «Китобларингиз ва сайтдаги маълумотларингиз бизга жуда қўл келмоқда, аваллари чет элдан туриб фаолият олиб бораётган сайтлардан кўчириб олган нарсаларини кўзимизга тиқиб, таъна қилаётган бемазҳаблар ҳақиқатқни англаб, бизга узр айтишмоқда», дедилар. Бунга ўхшаш гаплар жуда кўп. Ҳозирги пайтда бемазҳабликнинг гапини тарқатаётганлар – мазҳаб ҳақида керакли маълумотни олмай, бирданига бемазҳабларнинг таълимини олганлардир. Ўқишни битирганларидан кейин ҳомийлари уларга сайт очиб, бошқа имконлар ҳам тақдим қилганлар. Шунинг учун улар ўз ҳомийларининг айтганини қилишдан бошқа иш қила олмайдилар. Ана ўша ишлардан бири ҳар бир ҳадисга Албонийнинг баҳосини беришдир. Улар фиқҳий мазҳаблар ва уларнинг имомларини инкор қилишларига ҳадис илмининг имомларини ҳам инкор қилишларини қўшдилар. Бу билан улар ҳадис илмининг асосларини ҳам инкор қилиб, барча нарсани санади ҳам, устози ҳам, илмий даражаси ҳам маълум бўлмаган бир шахсга боғлаб қўйишмоқда. Шунинг учун ҳам, сизга ўхшаган мулоҳазали кишилар уларнинг бу сафсаталарини дарҳол англаб олмоқдалар. Аллоҳ таоло шу йўл билан ҳам мазҳабни тутган бандаларига ёрдам бермоқда. Албатта, ҳадиснинг ровийларини яхшилаб ўрганиш жуда муҳимдир. Иснод – мўмин-мусулмон умматнинг фазийлатли хусусиятларидан биридир. Ушбу умматдан бошқа умматларга ва ундан олдин ўтган умматларга бу нарса берилмагандир. Иснод ўта муҳим, таъкидланган суннатдир. Ҳар бир мусулмон бирор ҳадисни ва хабарни нақл қилиш учун албатта иснодга суянмоғи лозимдир. Ибн Муборак «Иснод диндандир. Агар иснод бўлмаса, ким нимани хоҳласа гапираверар эди», деган. Суфён Саврий «Иснод – мўминнинг силоҳидир», деган. Шуниндек, исноднинг олий бўлишини талаб қилмоқ ҳам суннатдир. Аҳмад ибн Ҳанбал «Исноднинг олий бўлмоғини талаб қилиш ўтган салафи-солиҳларимиздан қолган суннатдир», деган. Ҳадисни шайхлардан ва мударрислардан олмай, китоблардан ва саҳифалардан олиш катта муҳаддислар инкор қилган ишдир. Шунинг учун ҳам, катта имомлар огоҳлантириб «Ҳадисни саҳофийлардан олманглар», деганлар. Яъни, ҳадисни китобдан - саҳифадан ўрганганлардан олманглар, деб айтганлар. Демак, катта муҳаддис бўлиб етишиш учун ҳадиснинг ҳамма тарафларини биладиган катта устозларнинг ҳузурида ўқиш, ёдлаш керак ва уларнинг рухсатини олиш керак. Сиз айтган ва бемазҳаблар барча ҳадис уламоларини инкор қилиб, ўзларига «муҳаддис» қилиб олган одам ана шундай ўзини ўзи сайлаб олган одамдир. Ўша кишининг ҳадисларга оид гапларида йўл қўйган хатолари тўпланиб китоб қилина бошланди. Бу китобнинг ҳажми ҳозирги кунда олти жилддан ортиб қолди. Ҳаммамиз яхши билишимиз лозим бўлган бу каби ҳолатлар авваллари ҳам бўлган. Аммо бу ўткинчи нарса. Маълум сабабларга кўра вақтинча давом этиб туради. Мазкур сабаблар йўқолганда ҳамма нарса ўз ўрнини топади.


эса фотомуҳаррир иловаси йўқ. Нима қилиш керак? Энг яхши чора — нейротармоқ. Бунинг учун интернет бўлса бас. Ана шундай нейротармоқлардан ...\nклассик университетида ишлаб чиқилган нейротармоқ Россия ўтадиган футбол бўйича жаҳон чемпионати ғолиби ким бўлишини башорат қилди», — дея хабар берган «Actualnews». Сунъий тафаккурнинг ... сақлаб қолади, россияликлар эса ҳатто гуруҳдан ҳам чиқиша олмайди. нейротармоқ таҳлил натижасини бериш учун жуда катта маълумотлар омборидан ...\nихтирочилар дунёда биринчи бўлиб ҳуқуқшунос роботни яратди. У нейротармоқлар асосида ишлайди, рус тилида берилган саволларни тушуниб, ... қараганда, мазкур роботнинг ҳуқуқий соҳада бошқа аналоги йўқ. нейротармоқ 100 мингдан ортиқ фойдаланувчилар сўров юборадиган Россиядаги ...


ФАОЛ ВА ТАШАББУСКОР - Ўзбекистон овози газетаси\nйигит-қизлар танловнинг якуний босқичига тайёр\nАввал хабар берганимиздек, пойтахтимизда «Ёш сиёсатчи-2016» кўрик-танловининг Республика босқичи бўлиб ўтади. Танловдан олдин Қорақалпоғистон Республикаси ва вилоятлардан келган йигит-қизлар катта ҳаяжон, улкан таассуротлар оғушида пойтахтимизнинг диққатга сазовор жойларини томоша қилишди.\nКуннинг иккинчи ярмида Темурийлар тарихи давлат музейида давра суҳбати бўлиб ўтди. Унда «Ёш сиёсатчи — 2016» танлови ташаббускори — ЎзХДП Марказий Кенгаши ходимлари, «Истиқбол» ёшлар қаноти аъзолари, танловнинг финал босқичи иштирокчилари, ҳудудий босқичларда 2- ва 3-ўринни эгаллаган ёшлар қатнашди. Олий Мажлис Қонунчилик палатаси депутатлари ҳамда ёшлар ўртасида кечган суҳбат самимий ва фикр-мулоҳазаларга бой бўлди.\nТанловнинг нуфузи ортганини иштирокчилар сафи йилдан-йилга кенгайиб бораётганидан ҳам кўриш мумкин, дейишди сўзга чиққанлар. Хусусан, 2008 йилда «Ёш сиёсатчи» кўрик-танловида 4 000 нафар ёш иштирок этган бўлса, жорий йилда бу кўрсаткич қарийб 20 000 нафарни ташкил этди. Шунинг ўзиёқ натижалар қай даражада ўсганини кўрсатади.\n— Ёшларнинг ижтимоий-сиёсий, ҳуқуқий билимини ошириш, демократик ислоҳотларни янада чуқурлаштириш, фуқаролик жамиятини ривожлантириш жараёнларида уларнинг фаол иштирокини таъминлаш долзарб аҳамиятга эга, — деди Олий Мажлис Қонунчилик палатасидаги ЎзХДП фракцияси аъзоси Аҳад Аҳмедов. — Шуни алоҳида таъкидлашни истардимки, танлов қатнашчилари чуқур билим олгани, уларнинг ҳаммаси Ватанимиз равнақига ҳисса қўшишни хоҳлайдиган, эътиқодли, иродали йигит-қизлар экани мени қувонтирди.\n— Навоий вилоятидан келдим, — дейди Навоий давлат педагогика институти талабаси, танловнинг республика босқичи иштирокчиси Мирсаидбек Жалилов. — Албатта, пойтахтимиздаги ўзгаришлар, бунёдкорликларни кўриб, кўзларимиз қувончга, қалбларимиз фахр-ифтихорга тўлди. Нуфузли танловнинг республика босқичи иштирокчиси эканимдан, янги дўстлар орттиришимдан хурсандман. Ҳар бир масалада ўз сўзимиз, мустақил фикримиз, фаол фуқаролик позициямизга эга бўлмоғимиз, аждодларимиздан мерос қолган она заминимизни асраб-авайлашимиз зарур.\nДепутатлар ёшларга қонунлар ижроси бўйича олиб борилаётган назорат-таҳлил ишлари, қонун лойиҳаларини кенг жамоатчилик иштирокида муҳокама этиш масалалари юзасидан ҳам атрофлича тушунчалар беришди.\nДавра суҳбати савол-жавоб, баҳс-мунозарага уланиб кетди.\n«Ёш сиёсатчи — 2016» кўрик-танловида ким ғолиб, ким совриндор бўлади?.. Бу ҳақда газетамизнинг навбатдаги сонида батафсил ҳикоя қиламиз.